ئه‌فراندنی حیكایه‌ت له‌پێناو عه‌شقدا لای عه‌تا محه‌مه‌د – Denegkan\nbyئارام سدیق\tApril 1, 2009\tئەدەب\nئیمانوێل مۆینه‌ر له‌كۆتایی چله‌كانی سه‌ده‌ی بیسته‌مدا، له‌باره‌ی خه‌یاڵه‌وه نووسیبووی: خه‌یاڵ به‌وه‌ی ده‌مانباته‌وه ناو خۆمان‌و دامان ده‌بڕێ (له ده‌وروبه‌ر)، رۆڵی سه‌ره‌كی خۆی ناگێڕێت، به‌ڵكو ته‌نها ئه‌وكاته هه‌ڵده‌ستێ به‌كاری خۆی، كه بمانخاته‌وه ئه‌و حاڵه‌ته پێغه‌مبه‌رانه‌یه‌ی له‌ودیو ئاگایی‌و مانا ساده‌كانه‌وه، په‌یوه‌ندییه‌ك له‌نێوان ئێمه‌و واقیعیه‌تی ره‌هادا دروستده‌كات، كه زۆر دڵنیاترو ده‌وڵه‌مه‌ندتره له‌و په‌یوه‌ندییه‌ی له رێگه‌ی هه‌سته سنوورداره‌كان‌و چه‌مكه رووته‌كانه‌وه دروستده‌بێ. یه‌كێك له‌و نووسه‌رانه‌ش كه له تێكسته‌كانیدا ده‌یه‌وێت په‌یوه‌ندییه‌ك له‌نێوان ئێمه‌و واقیعیه‌تی ره‌هادا دروستبكات، "عه‌تا محه‌مه‌د"ه‌و ئه‌و وه‌ك خۆی ده‌ڵێت: نووسه‌رێكی خه‌یاڵنشینه‌و ئه‌وه‌ی له تێكسته‌كانیدا به‌رجه‌سته‌ی ده‌كات، له‌خه‌یاڵییه‌وه ده‌یهێنێت، به‌ڵام دابڕاو نییه له‌و واقیعه‌ی كه مرۆڤه‌كانی تێدا ده‌ژی.\nكۆیتزی كه خاوه‌نی خه‌ڵاتی نۆبڵی (2003)ه، له‌باره‌ی پێناسه‌كردنی ئه‌ده‌به‌وه قسه‌یه‌كی جوانی هه‌یه كه ده‌ڵێت: ئه‌ده‌ب گه‌مه‌كردنه، نووسه‌ره زۆر چاكه‌كان له یاساكانی ئه‌م گه‌مه‌یه ده‌زانن‌و هه‌ره چاكه‌كانیش یاساكانی ده‌گۆڕن. عه‌تا محه‌مه‌د له‌و نووسه‌رانه‌یه كه به‌رده‌وام ده‌یه‌وێت یاساكانی ئه‌ده‌ب بگۆڕێت‌و به‌رده‌وام له رێگه‌ی نوێوه هه‌وڵی گێڕانه‌وه ده‌دات، ئه‌م پیاوه ئه‌وه‌نده‌ی خه‌می ئه‌وه‌ی هه‌یه بگێڕێته‌وه، ئه‌وه‌نده خه‌می ئه‌وه‌ی نییه گێڕانه‌وه‌كانی له قاڵب بدات‌و خۆی سنووربه‌ند بكات‌و ئه‌و شتانه‌ی ده‌یه‌وێت بیگێڕێته‌وه ته‌نها له‌یه‌كێك له ژانره‌كانی چیرۆك، یان رۆمان، یان حیكایه‌تدا به‌ندیان بكات، به‌ڵكو ئه‌و هه‌رجاره‌ی له‌یه‌كێك له‌و ده‌رگایانه ده‌دات‌و هه‌رجاره‌ی له هه‌وڵی كه‌شفكردنی دیوێكی تری جوانی گێڕانه‌وه‌و سیحری وشه‌دایه.\nعه‌تا له‌و یاریكه‌رانه‌ی ئه‌ده‌به كه له‌هه‌ر تێكستێكدا، گه‌مه‌یه‌ك ده‌كات، كه درێژكراوه‌ی ئه‌زموونی خۆیه‌تی، به‌ڵام رێگاكانی گه‌مه‌كه ده‌گۆڕێت.\nئه‌وه‌ی مه‌به‌ستی سه‌ره‌كی ئه‌م نووسینه‌یه، قسه‌كردنه له‌سه‌ر كتێبی "تارژه‌نی ره‌نگ" حیكایه‌ته سه‌یرو سه‌مه‌ره‌كانی عه‌شق، كه كتێبێكی نوێی عه‌تا محه‌مه‌ده‌و یانه‌ی قه‌ڵه‌م به‌چاپی گه‌یاندووه. ئه‌م كتێبه‌ی عه‌تا (15) حیكایه‌ت‌و پێشه‌كییه‌كی له‌خۆگرتووه‌و ئه‌زموونێكی تایبه‌تی عه‌تا محه‌مه‌ده‌و ئێمه له‌م نووسینه‌دا ده‌مانه‌وێت له‌سه‌ر چه‌ند لایه‌نێكی ئه‌م ئه‌زموونه بوه‌ستین.\nپێشه‌كی وه‌ك نه‌ریتێك\nیه‌كێك له‌و شتانه‌ی له‌به‌رهه‌مه‌كانی عه‌تا محه‌مه‌ددا بۆته نه‌ریتێك، نووسینی پێشه‌كییه، وه‌ك ئه‌وه‌ی ئه‌م نووسه‌ره چێژ له نووسینی پێشه‌كی ببینێت. من له‌گه‌ڵ پێشه‌كییه‌كانیدا راهاتووم‌و چێژێكی زۆر له خوێندنه‌وه‌ی پێشه‌كییه‌كانی وه‌رده‌گرم. لای عه‌تا پێشه‌كی ته‌نها وه‌زیفه‌یه‌كی ساده‌ی نییه‌و بۆ خستنه‌ڕووی چه‌ند خاڵێكی په‌راوێزی كتێبه‌كه، به‌ڵكو ئه‌و له پێشه‌كییه‌كانیدا خاڵی بناغه‌یی كتێبه‌كه ده‌خاته‌ڕوو و زۆرجار پێشه‌كییه‌كانی ئه‌م نووسه‌ره كلیله بۆ كردنه‌وه‌ی چه‌ند ده‌رگایه‌كی نهێنی كه خوێنه‌ر پێویستی پێیه‌تی‌و له‌دواجاردا بۆ تێگه‌یشتن له تێكسته‌كه كۆمه‌كی ده‌كه‌ن.\nتا ئێستا لای من سه‌یرترین‌و سه‌رنجڕاكێشترین پێشه‌كی كتێبه‌كانی عه‌تا، پێشه‌كی كتێبی (فریو‌و خۆحه‌شاردان)ه، كه پێشه‌كییه بۆ ئه‌و ده‌چیرۆكه‌ی له‌و كتێبه‌دا بڵاوبۆته‌وه، به‌ڵام عه‌تا له‌و پێشه‌كییه‌دا گه‌مه‌ی خوڵقاندنی (10) چیرۆكی تر ده‌كات، كه ویستویه‌تی له‌بری ئه‌و چیرۆكانه‌ی بینوسێت، كه له كتێبه‌كه‌دا چاپ بووه، به‌ڵام په‌شیمان بۆته‌وه لێی‌و دواجار ئه‌و (10)چیرۆكه چاپكراوه‌ی نووسیوه.\nپێشه‌كی كتێبی تارژه‌نی ره‌نگ یه‌كێكه له پێشه‌كییه كورته‌كان، به‌ڵام له‌م پێشه‌كییه‌دا نووسه‌ر باس له‌و عه‌زابه ده‌كات كه به‌ده‌ست نووسینه‌وه چه‌شتویه‌تی‌و چۆن نووسین ژیانی داڕزاندووه. هاوكات نووسه‌ر ئه‌وه‌ش ئاشكراده‌كات كه یه‌كێك له خه‌ونه‌كانی ئه‌وه بووه كتێبێك بنوسێت هه‌مووی حیكایه‌ت بێت‌و ئه‌و گه‌مه‌یه‌ش ته‌نها له‌پێناو خوڵقاندنی سه‌رسامیدا بكات. ئه‌وه‌ی پێشه‌كی ئه‌م كتێبه له‌سه‌ری به‌نده، دوو خاڵه كه ئه‌وانیش خه‌ونی عه‌تایه بۆ نووسینی حیكایه‌ت‌و هاوكات خستنه‌ڕووی ئه‌و عه‌زابه زۆره‌ی كه نووسه‌ر به ده‌ستی نووسینه‌وه چه‌شتوویه‌تی. ئه‌وه‌ی بۆ ئێمه گرنگه باسی بكه‌ین خاڵی یه‌كه‌مه كه له‌دواتردا به وردی دێینه سه‌ری.\nحیكایه‌ت له‌پێناو ئازادی خه‌یاڵدا\nئه‌و پرسیاره‌ی لێره‌دا ده‌مه‌وێت به‌دوای وه‌ڵامه‌كه‌یدا بگه‌ڕێم، ئه‌وه‌یه كه ئایا ئه‌م ئه‌زموونه‌ی عه‌تا یه‌كه‌م ئه‌زموونی نووسینی حیكایه‌ته؟ وه‌ك له پێشه‌كییه‌كه‌دا نووسه‌ر ئاماژه‌ی پێداوه‌و نوسیویه‌تی: من ویستومه ببمه "حیكایه‌تساز"؟ ئایا پێشتر عه‌تا "حیكایه‌تساز" نه‌بووه؟\nئه‌گه‌ر به‌وردی سه‌یری به‌رهه‌مه‌كانی عه‌تا بكه‌ین، هه‌ست به‌وه ده‌كه‌ین ئه‌م نووسه‌ره له‌بواری نووسینی حیكایه‌تدا ئه‌مه یه‌كه‌م ئه‌زموونی نییه، به‌ڵكو پێشتر له كتێبی ده‌ستنوسی یه‌كه‌م‌و په‌رتوكی خه‌وندا، هه‌وڵی خوڵقاندنی حیكایه‌تی داوه‌و له كتێبی یه‌كه‌مدا (ده‌ستنووسی یه‌كه‌م)دا هه‌وڵی خوڵقاندنی، یان دروستكردنی حیكایه‌تی سێ نووسه‌ری ئه‌ندێشه‌كراوی داوه‌و له كتێبی دووه‌میشدا (مه‌به‌ست له په‌رتوكی خه‌ونه)، له‌ویشدا ده‌یان حیكایه‌تی جۆراوجۆری خوڵقاندووه. واته عه‌تا له‌مێژه حیكایه‌تسازه، نه‌ك به‌م كتێبه بوبێته حیكایه‌تساز، وه‌ك خۆی له پێشه‌كییه‌كه‌دا باسی ده‌كات.\nئه‌وه‌ی ئه‌م حیكایه‌تانه له حیكایه‌ته‌كانی پێشتری عه‌تا جیاده‌كاته‌وه، ئه‌وه‌یه كه كۆی گشتی ئه‌و حیكایه‌تانه‌ی له كتێبی "تارژه‌نی ره‌نگ"دایه، حیكایه‌تی عه‌شقن. واته نووسینه‌وه‌ی ئه‌م حیكایه‌تانه تایبه‌تمه‌ندییه‌كه‌ی له‌وه‌دایه بۆ عه‌شق نووسراوه، ده‌نا عه‌تا ده‌مێكه حیكایه‌تسازه، نه‌ك ئه‌م ئه‌زموونه ئه‌و بكاته حیكایه‌تساز، یان دروستتر بڵێم، ئه‌م ئه‌زموونه‌ی عه‌تا ئه‌فراندنی حیكایه‌ته له‌پێناو عه‌شقدا.\nعه‌شق‌و عه‌شقی ئه‌ندێشه‌كراو\nئه‌گه‌ر به وردی سه‌یری ئه‌زموونی چیرۆكنووسیی عه‌تا محه‌مه‌د بكه‌ین، عه‌شق پانتاییه‌كی ئه‌وتۆی داگیرنه‌كردووه، كه جێگه‌ی تێڕامان بێت‌و پێده‌چێت ویستبێتی به‌م ئه‌زموونه ئه‌و كه‌مته‌رخه‌مییه‌ی به‌رانبه‌ر به "عه‌شق" وه‌ك موفره‌ده‌یه‌ك قه‌ره‌بوو بكاته‌وه. یه‌كێك له‌و خاڵانه‌ی كه هه‌موو ئه‌م حیكایه‌تانه پێكه‌وه ده‌به‌ستێته‌وه، ئه‌وه‌یه كه كۆی ئه‌م حیكایه‌تانه باسكردنه له عه‌شق، عه‌شقێك كه تاڕاده‌یه‌كی زۆر له ئه‌مڕۆدا غائیبه، یان زۆر كه‌م بوونی هه‌ست پێده‌كرێت. بۆیه ئه‌و عاشق‌و مه‌عشوقانه‌ی له‌م حیكایه‌تانه‌دا ده‌رده‌كه‌ون هه‌موویان ئه‌ندێشه‌كراون‌و پێده‌چێت نووسه‌ر خه‌ونی ئه‌وه‌ی هه‌بێت ببنه واقیع، بۆیه حیكایه‌ته‌كانیان له واقیعدا به‌رجه‌سته ده‌كات.\nئه‌گه‌ر سه‌یری كۆی حیكایه‌ته‌كانی ئه‌م كتێبه بكه‌ین، هه‌ست به‌و سوتان‌و پاكێتی‌و رێزگرتنه ده‌كه‌ین له‌نێو عاشق‌و مه‌عشوقه‌كاندا كه بۆ یه‌كتر هه‌یانه. ئه‌مه‌ش رێك پێچه‌وانه‌ی ئه‌و دۆخه‌ی ئه‌مڕۆی كۆمه‌ڵگه‌ی ئێمه‌یه، كه رێز نه‌ك بۆ عه‌شق، به‌ڵكو بۆ هیچ كام له په‌یوه‌ندییه‌كانی تری نێو مرۆڤه‌كان نه‌ماوه‌ته‌وه.\nساده‌یی له‌پێناو عه‌شقدا\nخاڵێكی تر كه كۆی ئه‌م حیكایه‌تانه پێكه‌وه كۆده‌كاته‌وه ساده‌ییه. ئه‌م ساده‌ییه وه‌ك ساده‌یی هه‌زارو یه‌ك شه‌وه وایه، به‌ڵام هه‌ست به بۆشی حیكایه‌ته‌كان ناكرێت. واته ساده‌ییه‌ك نییه زیانی له مانای پشت تێكسته‌كان دابێت، به‌ڵكو له‌گه‌ڵ ئه‌و ساده‌ییه‌شدا پشت هه‌ر یه‌ك له تێكسته‌كان مانای تری تێدا حه‌شاردراوه.\nبۆ زیاتر روونكردنه‌وه‌ی مه‌به‌ست له‌م ساده‌ییه پێمباشه نموونه‌یه‌ك له حیكایه‌تی گێلاسی خوێن بهێنمه‌وه، كه عه‌تا له‌په‌ره‌گرافێكی ئه‌و حیكایه‌ته‌دا باس له جیاوازییه‌كانی نێوان عه‌شق‌و خۆشه‌ویستی ده‌كات‌و ده‌نوسێت: خۆشه‌ویستی شتێكه پێی ده‌گه‌یت، به‌ڵام عه‌شق تیای ده‌ژیت‌و بێئاكامه.\nپێده‌چێت ساده‌كردنه‌وه‌ی موفره‌ده‌كان له‌م حیكایه‌تانه‌ی عه‌تادا، بۆ ئه‌وه‌ش بگه‌ڕێته‌وه كه بڵێت عه‌شق وه‌ك ئه‌م تێكستانه ساده‌یه‌و پێویست به ئاڵۆزكردن‌و دروستكردنی لوغز ناكات بۆی. واته ده‌كرێت بڵێین ئه‌م ساده نووسییه‌ی عه‌تا، له‌پێناو عه‌شقدایه.\nئیمانوێل كانت پێیوایه فه‌نتازیا به‌مانایه‌ك له ماناكان پله‌یه‌ك له ئاوه‌ز، یاخود عه‌قڵی په‌تی به‌رزتره، چونكه ده‌توانێ ئایدیاكانی جوانی، یان "بیرۆكه ئیستاتیكییه‌كان" به‌رهه‌م بهێنێت‌و ئه‌مانه‌ش وێنه‌كانی فه‌نتازیان، كه كه‌ره‌سته‌یه‌كی زۆرمان بۆ بیركردنه‌وه پێده‌به‌خشن. تایبه‌تمه‌ندییه‌كی تری ئه‌م حیكایه‌تانه‌ی عه‌تا ئه‌وه‌یه كه خوێنه‌ر به‌ره‌و بیركردنه‌وه په‌لكێش ده‌كه‌ن‌و وایلێده‌كه‌ن به‌دوای به‌شه نه‌نوسراوه‌كانی حیكایه‌ته‌كه‌دا بگه‌ڕێت، یان له حیكایه‌ته‌كانی تردا به‌دوای ته‌واوكه‌ری چیرۆكی ئه‌و پاڵه‌وانانه‌دا بگه‌ڕێت كه عه‌تا ته‌نها سوچێكی زۆركه‌م، یان ساتێكی كه‌می ژیانیان نوسیوه‌ته‌وه.\nئه‌وه‌ی ئه‌م حیكایه‌تانه له ئه‌زموونه‌كانی تری عه‌تا جیاده‌كاته‌وه، ته‌نها له‌وه‌دا له‌و خاڵانه‌دا كورت نابێته‌وه، كه له‌سه‌ره‌وه خستمانه‌ڕوو، به‌ڵكو ده‌كرێت وه‌ك ئه‌زموونێكی سه‌ربه‌خۆ‌و تایبه‌تی عه‌تا سه‌یربكرێت، یان ده‌كرێت وه‌ك "مینیماڵ حیكایه‌ت" ته‌ماشابكرێت. چونكه به‌شێكی زۆر له سیفه‌ته بنه‌ڕه‌تییه‌كانی "مینیماڵبوون"ی تێدایه وه‌ك: جورئه‌ت، چڕكردنه‌وه، یه‌كانگیری بابه‌ت‌و فیكر، به‌ڕه‌مزكردن، تایبه‌تمه‌ندی زمان‌و ده‌ستگرتنه‌وه تێیداو چه‌ند تایبه‌تمه‌ندییه‌كی تر.\n*عه‌تا محه‌مه‌د، " تارژه‌نی ره‌نگ" حیكایه‌ته سه‌یرو سه‌مه‌ره‌كانی عه‌شق، له چاپكراوه‌كانی پرۆژه‌ی كتێبی یانه‌ی قه‌ڵه‌م ساڵی (2009).\n*رێبوار سیوه‌یلی، شیعریه‌تی بوون، گۆڤاری شیعرستان ژماره (8) له چاپكراوه‌كانی ده‌زگای چاپ‌و په‌خشی سه‌رده‌م.\nPrevious ته‌وه‌رێك ده‌رباره‌ی پێگه‌ی چه‌پی كوردستانی له‌قۆناغی نوێدا..\nNext ده‌ركه‌وتنی عه‌ده‌می وێناكراو


راوێژکاری ئاسایشی نیشتمانی عێراق سەردانی شنگالی کرد | تۆڕی هەواڵی سلێمانی\nHome›هەواڵ›ڕۆژهەڵاتی ناوەڕاست›راوێژکاری ئاسایشی نیشتمانی عێراق سەردانی شنگالی کرد\nئه‌مڕۆ ڕاوێژكارى ئاسایشى نیشتمانی عێراق و سه‌رۆك ئه‌ركانى سوپاى عێراق سەردانی شنگالیان کرد و په‌یامێكى سه‌رۆكوه‌زیرانیان گه‌یانده لیواى كۆماندۆى تایبه‌ت كه ڕێگه به‌هیچ جموجوڵێکی نایاسایی نەدات.\nمیدیاکانی عێراق بڵاویانکردەوە: به‌یانى ئه‌مڕۆ قاسم ئه‌عره‌جى ڕاوێژكارى ئاسایشى نه‌ته‌وه‌یی عێراق‌و عه‌بدولئه‌میر یاروڵڵا سه‌رۆك ئه‌ركانى سوپاى عێراق به‌سه‌ردانێكى له‌ناكاو چونه قه‌زاى شنگال له‌سنورى پارێزگاى نه‌ینه‌وا و سه‌ره‌تا له‌گه‌ڵ فه‌رمانده‌ى لیواى كۆماندۆى شه‌ڕكه‌ر كۆبۆته‌وه كه ماوه‌یه‌ك به‌ر له ئێستا ڕه‌وانه‌ى شنگال و سنووره‌كانى له‌گه‌ڵ سوریا كراون.\nئه‌عره‌جى په‌یامێكى مسته‌فا كازمى گه‌یاندۆته لیواى كۆماندۆو جه‌ختیكردۆته‌وه، “نابێت ڕێگه بدرێت به‌هیچ هێزێكى نزیك له‌پارتى كرێكارانى كوردستان (په‌كه‌كه) كه بیانه‌وێت جموجوڵ له‌سوریاوه بۆ شنگال بكه‌ن‌و هه‌ر ڕێكارێكیش پێویست بێت، به‌فه‌رمانى سه‌رۆك وه‌زیران ده‌ستى لیواكه كراوه‌یه”.\nهه‌روه‌ك ڕاوێژكارى ئاسایشى نه‌ته‌وه‌یی عێراق له‌گه‌ڵ ئیداره‌ى شنگالیش كۆبونه‌وه‌ى ئه‌نجامداوه‌و دڵنیایی پێداون له‌وه‌ى هه‌م لیواى كۆماندۆو هه‌میش سوپاى عێراق شنگال و خه‌ڵكى شنگال ده‌پارێزێت و ڕێگه به‌هیچ ده‌ستدرێژیه‌ك بۆسه‌رى نادات، وه‌ك وه‌ڵامێك بۆ هه‌ڕه‌شه‌كانى توركیا كه ڕایگه‌یاندوه، به‌نیازه هێرشبكاته‌سه‌ر شنگال به‌بیانوى بونى په‌كه‌كه له‌و قه‌زایه.\nکێ دەبێتە جێگرەوەی فرسەت سۆفی پارێزگاری هەولێر؟


NRT TV | تەکنەلۆژیا | عێراق لە ڕیزبەندی ١٣٥ وڵاتی جیهان لە ڕووى خزمەتگوزارى ئینتەرنێتەوە پلەی ١١٥ یەمی گرتووە\nعێراق لە ڕیزبەندی ١٣٥ وڵاتی جیهان لە ڕووى خزمەتگوزارى ئینتەرنێتەوە پلەی ١١٥ یەمی گرتووە\n5015 جار خوێندراوەتەوە\nئینتەرنێت یان تۆڕی جاڵجاڵۆکەى جیهانى، ئەو داهێنانەى کە تەمەنى نزیکەى ٤٠ ساڵە و بە یەکێک لە گرنگترین داهێنانەکانى مرۆڤایەتی دادەنرێت، کە زیاتر لە نیوەى دانیشتووانى جیهان بەکاریدەهێنن.\nبەپێى نوێترین توێژینەوەى ناوەندە جیهانییەکان لە ئێستادا لەسەر ئاستى جیهان ڕۆژانە زیاتر لە ٥٢٠ ملیۆن کەس ئینتەرنێت بەکاردەهێنن.\nبەپێی ئامارى ڕیزبەندى باشترین وڵاتانى جیهان بۆ خێرایی هێڵەکانى ئینتەرنێت لە ساڵى ٢٠١٨دا، لە کۆى ١٣٥ وڵاتى جیهانى، عێراق لەڕووى خراپی خزمەتگوزارى ئینتەرنێتەوە لە ڕیزبەندى ١١٥یەم وڵاتى جیهاندایە.\nبەپێى ئەو ئامارە هەریەک لە وڵاتەکانى سەنگاپورە و ئایسلەند و هۆنگ کۆنگ و کۆریاى باشور و ڕۆمانیا لە ڕیزبەندى پێشەوەى وڵاتانى جیهانن بۆ خێرایی هێڵەکانى ئینتەرنێتى جێگیر.\nلەسەر ئاستى خزمەتگوزاریی ئینتەرنێت بۆ ئەو هێڵانەى کە بە مۆبایل بەکاردەهێنرێن، هەریەک لە وڵاتەکانى نەرویج و قەتەر و ئایسلەندا و سەنگاپورە و ئیمارات لە ڕیزبەندى پێشەوەى ١٣٥ وڵاتە بەکارهێنەرەکەى ئینتەرنێتدان، کە عێراق لەم ڕیزبەندییەدا لە پلەى ١١٧یەمدایە.\nلە هەرێمى کوردستاندا زیاتر لە 10 کۆمپانیاى دابینکردنى خزمەتگوزارى ئینتەرنێتى جێگیر و جوڵاو هەیە، کە هەریەکەیان بە خێرایی و نرخى جیاواز خزمەتگوزارییەکان پێشکەشدەکەن، حزبە دەسەڵاتدارەکانى هەرێم بەشێکى گەورەى ئەم جۆرە بازرگانییەشیان بۆ خۆیان قۆرخکردووە.\nسەرەڕاى ئەوەى هاوڵاتییان بەردەوام لە تۆڕە کۆمەڵایەتییەکان توانجى جۆراوجۆر لەسەر لاوازى هێڵەکانى ئینتەرنێت و گرانى نرخەکانى دەدەن، بەڵام ئومێد محەمەد وتەبێژى وەزارەتى گواستنەوە و گەیاندن دەڵێت، خێرایی بەشێک لە هێڵەکانى ئینتەرنێت بە بەراورد بە بەشێک لە وڵاتانى ئەوروپا لە هەرێمى کوردستان باشتر و خێراترە.\nدەشڵێت، حکومەت نرخى ئینتەرنێت دانانێت، بەڵکو کۆمپانیاکان لە دانانى نرخەکاندا ئازادن، بە جۆرێک لە ئێستادا کۆمپانیا هەیە نرخى خزمەتگوزارییەکانى بۆ یەک مانگ، دەگاتە ٤٥٠ هەزار دینار بۆ هێڵى جێگیر و ٩٠ هەزار دیناریش بۆ هێڵە جوڵاوەکانى مۆبایل.\nبەشێک لە بەکارهێنەرانى ئینتەرنێت لە هەرێمى کوردستان دەڵێن، سەربارى خراپى کوالیتى و گرانى نرخى بەشداریکردنى مانگانەى هێڵەکانى ئینتەرنێت، لە بەشێک لە ناوچە و ڕێگاوبانەکانى شارەکانیشدا تۆڕەکانى ئینتەرنێت زۆر لاوازن.\nسەرەڕاى سکاڵاى بەشێک لە هاوڵاتیان لە خراپى هیڵەکانى ئینتەرنێت، بەکارهێنەرانى ئینتەرنێت لە عێراق و هەرێم لە چەند ڕۆژى ڕابردوودا ڕووبەڕووى بڕینى خزمەتگوزارییەکە بوونەوە، بەبێ ئەوەى قەرەبووبکرێنەوە.\nڕاگرتنى هێڵەکان کە سێ ڕۆژى خایاند بە بڕیارى وەزارەتى گواستنەوە و گەیاندنى عێراق بوو بۆ ڕێگرى لە تەشەنەسەندنى زیاترى خۆپیشاندانەکان، کە لە هەرێمیش جێبەجێکرا.\nجگە لەوە ساڵانە لەکاتى تاقیکردنەوە وەزارییەکاندا ڕۆژانە بۆ ماوەى ٣ کاتژمێر ئینتەرنێت لە هەرێم ڕادەگیرێت، کە بە وتەى شارەزایان، دەکرێت ڕێگەى تر بۆ پاراستنى ناو هۆڵەکانى تاقیکردنەوە بگیرێتەبەر لەبرى ڕاگرتنى هێڵەکانى ئینتەرنێت.


دەتوانن تاقیكردنەوەكان دوابخەن پەروەردەی شەقڵاوە: سبەینێ تاقیكردنەوەكان كاتژمێرێك دوادەخرێت – تۆڕی میدیایی خەڵک\nدەتوانن تاقیكردنەوەكان دوابخەن\nپەروەردەی شەقڵاوە: سبەینێ تاقیكردنەوەكان كاتژمێرێك دوادەخرێت\n2019/01/09 - 11:26 PM\nبەهۆی نالەباری كەش و هەوا لە سنورەكەیان، بەڕێوەبەرایەتی پەروەردەی شەقڵاوە لەڕێی لاپەڕەی تایبەتی خۆیانەوە لە تۆڕی كۆمەڵایەتی فەیسبوك ئاگاداری گشت بەڕێوەبەری خوێندنگاكانی سنوری پەروەردەیان دەكاتەوە لەبەر نالەباری كەش و هەوا ئاستەنگی ڕێگاوبان، ئەزموونەكانی سبەینێ پێنج شەممە ڕێكەوتی 10/1/2019 دوابخرێت بۆ كاتژمێر (9:30) خولەكی بەیانی.\nهەروەها بەڕێوەبەرایەتی پەروەردەی شەقڵاوە راشیگەیاندووە، ئەو خوێندنگایانەی كە لە دەرەوەی شارن واتە گوندەكان، ڕێگای هاتووچۆی تێیدا پچڕاوە بەتایبەتی دۆڵی هیران، ناحیەی بالیسان، ناو ناحیەی پیرمام، دەتوانن تاقیكردنەوەكانی سبەینێ دوابخەن بۆ كۆتایی رۆژی تاقیكردنەوەكان.\nلە سنوری پارێزگای هەولێر 16 دەرمانخانە و نۆڕینگەی پزیشكی داخران\nگفتوگۆ لەسەر پڕۆژە یاسای بودجەی ٢٠١٩ دەكرێت\nلە كیشوەری ئاسیاش بە بەرزترین دادەنرێت\nبەرزترین پلەی گەرما لە میژووی عیراقدا تۆماركرا\nبڕی باران بارین و ڕەوشی كەش و هەوای هەرێم بڵاوكرایەوە\nهۆشداری لافاو درا و كەلار كەوتە ئەوپەڕی حاڵەتی ئامادەباشیەوە\n2019/06/15 - 7:41 PM\nپسپۆڕێكی كەشناسی ئاماژە بە هەڵكردنی تەوژمێكی فێنك دەكات لە ڕۆژانی داهاتوودا بۆ سەر ناوچەكانی عیراق و هەرێمی كوردستان و دەشڵێت: “دوای ئەوە كەشێكی هاوینەی گونجاو دەستپێدەكات”.\nسادق عەتیە، پسپۆڕی كەشناسی عیراقی لە هەژماری خۆی لە فەیسبووك ئاماژەی بەوەكردووە، كە ئەو دۆخە ناسەقامگیری لە كەشوهەوای ناوچەكانی هەرێمی كوردستان و باكوری ڕۆژئاوای وڵات دروست بووە تا كۆتایی ئەم مانگە بەردەوام دەبێت ئەوەش بەهۆی ئەو تەوژمە هەوایەی ڕۆژئاوا، كە تەوژمێكی نزمی ڕۆژئاوای توركیایە و چینەكانی سەرەوەی هەوای گرتۆتەوە.\nڕاشیگەیاندووە، كە ئەمشەو لە چەند ناوچەیەكی موسڵ و دهۆك باران و هەورەتریشقە دەبێت و نمە بارانیش لە چەند ناوچەیەكی دیكە دەبارێت.\nئاماژەی بەوەشكردووە، بەرزبوونەوەی پلەی گەرما بەشێوەیەكی كاتی تەنیا تا یەك شەممە بەردەوام دەبێت، كە دەگاتە ترۆپك و پلەكانی ڕۆژانی پێشوو تێدەپەڕێنێت، ئاراستەی با جێگیر دەبێت و جارجاریش دەگۆڕێت.\nڕوونیشی كردۆتەوە، پلەی گەرما لە لە ڕۆژی دوو شەممەوە ڕوو لە دابەزین دەكات و بەشێوەیەكی تەواو هەستی پێ دەكرێت و پێدەچێت ئەو كەشە دوو تا سێ ڕۆژ بخایەنێت.\nوتووشیەتی، “بەڵام لە ڕۆژی چوار شەممەی داهاتوودا كەشێكی هاوینەی گونجاو دەبینین”.\n2019/06/14 - 6:00 PM\nكەشناسێكی عیراقی پێشبینی دەكات، لە ناوەڕاستی هەفتەی داهاتوو پلەی گەرما، لە تێكڕای ناوچەكانی وڵات ڕوو لە دابەزین بكات.\nسادق عەتیە، كەشناسی عیراقی لە پەیجی تایبەتی خۆی بڵاویكردۆتەوە” بەرزبوونەوەی پلەی گەرما بەشێوەیەكی كاتی تەنیا تا شەممە و یەك شەممە بەردەوام دەبێت، بۆیە پێشبینی دەكرێت لەم ماوەیەدا پلەی گەرما لە كاتژمێرەكانی نیوەڕواندا لە شارەكانی باشوور بگاتە 49-50 پلەی سەدی، و لە شارەكانی ناوەڕاست 47-48 پلەی سەدی بێت، لە ناوچەكانی باكووریش لەنێوان 45-46 پلەی سەديدا بێت”.\nئەو كەشناسە پێیوایە، پلەی گەرما لە یەك شەممەی داهاتوودا دەگاتە ترۆپك و پلەكانی ڕۆژانی پێشوو تێدەپەڕێنێت، ئاراستەی با جێگیر دەبێت و جارجاریش دەگۆڕێت.\nبە وتەی عەتیە”پلەی گەرما لە لە ڕۆژی دوو شەممەی داهاتووەوە ڕوو لە دابەزین دەكات، بەڵام لە رۆژی چوار شەممەی داهاتوودا كەشێكی هاوینەی نایاب و زیاتر ڕوو لە مامناوەند دەبێت.\nدابەزینی پلەی گەرما بە بۆچونی سادق عەتیە، بەشێوەیەكی تەواو هەستیپێدەكرێت و با جێگیر دەبێت و هەندێك جاريش ئاراستەكەی ڕوو لە باكووری خۆرئاوا دەبێت، ئەم كەشە دوو ڕۆژ یان سێ ڕۆژ دەخایەنێت.\n2019/06/14 - 4:08 PM\nمەڵبەندی بومەلەرزەزانی زانكۆی تاران بڵاویكردەوە، ئەمڕۆ هەینی كاتژمێر 9:15 خولەك بومەلەرزە شاری خانەقینی هەژاندووە.\nبەپێی زانیارییەكانی مەڵبەندەكە، گوڕی بومەلەرزەكە 2.7 بووە و لە قوڵایی 10 كیلۆمەتر و لە دووری 18 كیلۆمەتر شاری خانەقین و لە دووری 29 كیلۆمەتریش شاری قەسری شیرینی لە ڕۆژهەڵاتی كوردستان هەژاندووە.


گەلی کوردستان پشتگیری دۆستانی لە شەڕی داعش لە بیر ناکات - Mehr News Agency\nAP ١٣٩٨ Dey ٢٤ ٠٦:٠١\nNews Code 30515\nبە ڕاپۆرتی ئاژانسی هەواڵی مێهر, نێچیرڤان بارزانی سەرۆکی هەرێمی کوردستان بەیاننامەیەکی سەبارەت بە قسەکانی سەید حەسەن نەسروڵا بڵاوکردەوە.\nبه‌ڕێز حه‌سه‌ن نه‌سروڵڵا، ئه‌میندارى گشتیى حیزبوڵڵاى لوبنانى له وتارێکدا دوور لە شێواز و ئەتەکێتی سیاسى، به شێوەیەکی نەشیاو ده‌رهه‌ق به سه‌رۆك مه‌سعوود بارزانى و قوربانیدان و قارەمانیه‌تیی پێشمەرگە، قسەی کردووە. جێگه‌ى داخه کەسێکی وەک به‌ڕێز نەسروڵڵا بەبێ ڕەچاوکردنی ڕۆڵی مێژووییانەی سەرۆک بارزانی لە بەرەنگاربوونەوەی ڕژێمە دیکتاتۆرییەکان و ڕۆڵی مەیدانیانەی لە تێکشکاندنی داعشدا، بەو شێوەیە هەستی گەلی کوردستان بریندار بکات.\nسەرۆک بارزانی هه‌موو ته‌مه‌نى خۆى لە بەرەنگاربوونەوەی ستەم و ستەمکاران و له‌پێناو ئازادیى گه‌له‌كه‌یدا به‌خشیوه، لە شەڕی بەرەنگاربوونەوەی داعشیشدا وەک فەرماندەی هێزی پێشمەرگە بە شێوەیەکی ڕاسته‌وخۆى مەیدانی و لەگەڵ هێزی پێشمەرگە لە سەنگەردا، ڕۆڵێکی قارەمانانەی نواند کە هەموو گەلی کوردستان و زۆر لە سەرکردەکانی جیهان بۆ ئازایەتیی پێشمەرگە و جه‌نابى سه‌رۆك، شایه‌تییان دا.\nگه‌لى كوردستان هه‌میشه به هاوكارییه‌كانى دۆستانى ده‌زانێت و سوپاسى هه‌موو ئه‌وانه ده‌كات كه له شه‌ڕى دژى داعشدا یارمه‌تیى هه‌رێمى كوردستانیان داوه، به ڕێزه‌وه له‌و پشتگیرییه‌ى ئه‌وان ده‌ڕوانێت و قه‌ت له‌بیرى ناكات.\nگه‌لى كوردستان و پێشمەرگە زیاتر لە سەدەیه‌كە بەرەنگاری گەورەترین و دڕاندانەترین هێرشی قڕکاری بوونەتەوه، له شه‌ڕى داعشیشدا هەرێمی کوردستانیان پاراست و بەشدار بوون لە پاراستن و ڕزگارکردنی زۆر شوێنی دیکەی عێراق، ئەمڕۆش پاراستنی ئاشتی و پێکەوەژیان و بەرەنگاربوونەوەی تیرۆر، بە ئه‌ركى هەرە لەپێشی خۆیان دەبینن، له كاتێكدا دۆخى ناوچه‌كه وا ده‌خوازێت هه‌موومان كار بۆ ئارامكردنه‌وه و گێڕانه‌وه‌ى سه‌قامگیرى بكه‌ین.


ئه‌گه‌ر ڕێككه‌وتن ڕوونه‌دات هه‌رێم ده‌توانێت به‌رده‌وامبێت له فرۆشتنی نه‌وت؟ – Politic Press\nئه‌گه‌ر ڕێككه‌وتن ڕوونه‌دات هه‌رێم ده‌توانێت به‌رده‌وامبێت له فرۆشتنی نه‌وت؟\nئەندامێكی پەرلەمانی عێراق رایگەیاند، ئەگەر ناوەند و هەرێمی كوردستان نەگەنە رێگەوتن، عێراق ناتوانێت رێگە له‌هەرێم بگرێت نەوت بفرۆشێت و هەردولاش بۆبەردەوامیدان بەسیاسەتی ئێستایان خۆیان لەبەرپرسیارێتی دەدزنەوە.َ\nموسەننا ئەمین، ئەندامی پەرلەمانی عێراق به پۆڵەتیك پرێس-ى راگه‌یاند، شاندی هەرێم بۆیە په‌نا بۆعێراق ده‌بات، تا دەقێكی یاسایی دەست بكەوێت بیكات بەچەترێك بۆخۆی تا نەوتی پێ بفرۆشێت، ئەویش لەپێناو بەردەوامیدان بەو سیاسەتەی كە هەیە و لەبەرژەوەندی كاربەدەستە باڵاكانی هەرێم و كۆمپانیاكانیانە.\nموسەننا ئەمین وتیشی:”ناكرێت حكومەتی عێراق بودجه نه‌داته هه‌رێم و ڕێگه‌ش نه‌دات هەرێم نەوتەكەی بفرۆشێت، خراپترین سیناریۆش ئەوەیە كە هەردولا خۆیان لەبەرپرسیارێتی دەدزنەوە، ناوەند بەبیانوی رادەستنەكردنی داهات و هەرێمیش بەبیانوی نەبونی داهات، لەكۆتاییەكەیدا خەڵك زەرەرمەندی یەكەمه و بێ موچە دەبێت”.\nئه‌و ئه‌ندامه‌ی په‌رله‌مانی عێراق باسی له‌وه‌شكرد، “چاوەرواندەكرێت لەقۆناغی داهاتودا ناوەند رێگە له‌هەرێم بگرێت خۆی نەوت بفرۆشێت، هەوڵدەدات خۆی بودجە و پێداویستییەكان بۆهەرێم دابین بكات، هه‌روه‌ها بریارێكی یاسایی دەربكات تا رێگە نەدات هەرێم سەربەخۆ نەوت بفرۆشێت و مامەڵە بەخاڵە سنورییەكانه‌وە بكات، بۆیە ئەگەر ناوەند ئەو هەنگاوە بنێت لەبەرژوەندی هەرێم نابێت و هەموو لایەنەكانیش لێی بەرپرس دەبن، هەمووان دەیانەوێت كارەكان نەگات بەوەی ناوەند ئەو هەنگاوە بنێت”.\nموسه‌ننا ئه‌مین جه‌ختیكرده‌وه له‌وه‌ی “ترسی كورد ئەوەیە رۆژێك هەرێم بخرێتە بەردەم ئەو بەرپرسیارێتیە و ناچار بكرێت پابەندی هەندێك داواكاری بێت، ئەو سیاسەتەی ئێستای حكومەتی هەرێم دەیكات رەنگە بیگەیەنێت بەو دۆخەی كە چاوەرشێدەكرێت”.\nسەبارەت بەرێككەوتنی ناوەند و هەرێمیش موسه‌ننا ئه‌مین وتی، دانیشتنەكانی شاندەكەی هەرێم لەگەڵ لایەنە سیاسییەكانی عێراق دڵخۆشكەرنین و هیچ ئەنجامێكی نەبووە و زۆرینەی فراكسیۆنەكانی ناوپەرلەمانیش هەوڵی ئەوە دەدەن، لەدواساتەكانیشدا بێت كارێك بكەن ناوەندو هەرێم قبوڵیان بێت.\nحكومەتی هەرێم دەسەڵاتە ئیدارییەكان شۆڕدەكاتەوە\nپێشمەرگە دەگەڕێتەوە شەنگال\nئۆغلۆ: پەكەكە دەیەوێت هەولێر بگرێت\nپەرلەمانتارێک: بێدەنگی عێراق و هەرێم لەئاست هێرشەکانی تورکیا جێی گومانە\nکیومان ؛ بارسا پێنچ بۆ شەش یاریزانی هەیە (81 بینین)


حزبى سۆسیالیست داواى هه‌ژمارکردنى ده‌ستى بۆ ده‌نگه‌کان ده‌کات\nمه‌کته‌بى ئامارو هه‌ڵبژاردنه‌کانى حزبى سۆسیالیست دیموکراتى کوردستان له‌راگه‌یه‌نراوێکدا داوا له‌کۆمسیۆنى باڵاى هه‌ڵبژاردنه‌کانى عێراق و لایه‌نه به‌رپرسه‌کان ده‌کات که هه‌ژمارکردنى ده‌ستى بۆ ده‌نگه‌کان دووباره بکرێته‌وه ، ئه‌مه‌ده‌قى راگه‌یه‌نراوه‌که‌یه\nڕاگه‌یاندراوى مه‌کته‌بى ئامارو هه‌ڵبژاردنه‌کانى حزبى سۆسیالیست دیموکراتى کوردستان سه‌باره‌ت به‌ڕاگه‌یاندنى ئه‌نجامى به‌رایى هه‌ڵبژاردنه‌کانى ڕۆژی12-5-2018 ئه‌نجومه‌نى نوێنه‌رانى عێراق .\nئاشکرایه کاتژمێر 7ى به‌یانى ئه‌مڕۆ سه‌رجه‌م ناوه‌نده‌کانى ده‌نگدان بۆ خولى چوارمى ئه‌نجومه‌نى نوێنه‌رانى عێراق له سه‌رجه‌م پارێزگاکان کرایه‌وه هاوڵاتیان به‌ڕێژه‌ى به‌رچاو به‌شداریان کردووه .به‌ڵام دواى هه‌ژمارکردنى ئه‌نجامى ده‌نگه به‌راییه‌کان له ڕێگاى سیسته‌مى ئه‌لکترۆنى نیگه‌رانى زۆربه‌ى لایه‌نه‌کانى به‌شداربووى هه‌ڵبژاردنه‌که‌ى لێکه‌وته‌وه .\nبۆیه ئێمه له حزبى سۆسیالیست دیموکراتى کوردستان وه‌ک هێزێکى به‌شداربوو داوا له کۆمیسۆنى باڵاى هه‌ڵبژاردنه‌کانى عێراق و لایه‌نه به‌پرسه‌کان ده‌که‌ین که هه‌ژمارکردنى ده‌ستى بۆ ده‌نگه‌کان دووباره بکرێته‌وه و ئه‌مه‌ش به کارێکى یاسایى ده‌زانین و خزمه‌تکردنه به سه‌رکه‌وتنى پرۆسه‌که .\nمه‌کته‌بى ئامارو هه‌ڵبژاردنه‌کانى\nمیوانی ماڵپەڕ : 319


کوردیپێدیا - نەوشیروان مستەفا و نەخشەی شاردنەوەی چەک بۆ پارتیزانان\n📖 نەوشیروان مستەفا و نەخشەی شاردنەوەی چەک بۆ پارتیزانان | پۆل: کورتەباس | زمانی بابەت: 🏳 کوردیی ناوەڕاست\nنەوشیروان مستەفا و نەخشەی شاردنەوەی چەک بۆ پارتیزانان\nکاک نەوشیروان و نەخشەی شاردنەوەی چەک بۆ پارتیزانان\n(لە چللەی هاوڕێیەک)\nکاک نەوشیروان، لە ژیانی پێشمەرگایەتییدا، بەوە ناسرابوو کە خاوەنی داهێنانە. جارێ لە ڕوانگەی زمانەوە، زۆر زاراوەی بەڕێوەبەرایەتیی و سەربازیی زمانی کوردی وەگەڕ خستەوە. بۆ نمونە، سەرەتا پێکهاتە سەربازیەکانی پێشمەرگە، بریتی بوون لە هەرێم. دواتر کران بە تیپ و کەرت. هەروەک ناوچە بەڕێوەبەرایەتیەکان کران بە مەڵبەند. هەروەک وشەی (تڕۆکردن) کە ڕاستەوڕاست لە شیعری کلاسیکی کوردیەوە وەریگرتبوو، لەجیاتی سزادان، بەخێرایی کەوتە سەر زاری هەموو پێشمەرگەیەکەوە. ئەو بۆ کاروباری ستراتیژییش، زۆر دووربینانە بوو. من گەواهی ڕووداوێک بووم، کە دڵنیام کەسانی دیش ئاگادار بوون و هێشتا لە ژیاندا ماون. ڕەنگە ئەوانیش هەندێک گۆشەی دی لێ بزانن.\nپایزی ساڵی 1988ز، لە شوێنێکی زۆر کوێستانی شاخی سەربەرزی قەندیل بووین، بەناوی (شێخ ئایش). ناوچەکە پڕ بوو لە ڕووبار و جۆگەڵەی ئاو، کە ڕاستەوخۆ لە بەفری تواوەی قەندیلەوە دەهاتنە خوارێ. ئێمە چەند چادرێکمان هەبوو، بۆ تێدا خەوتن. شەوانە زۆر سارد بوو.\nڕۆژێکیان کاک نەوشیروان هاتە لامان و داوای کرد کە چەند پێشمەرگەیەک بێن و یارمەتی بدەن. بینیم ژمارەیەکی زۆری لە چەکی باشی وەک بی کەی سی، قەنناس، ئارپێجی، لەگەڵ چەندان کلاشینکۆف و تەقەمەنی داناوە. داوای کرد، کە چەکەکان بکەنەوە و بە ڕۆن و گریس، باش باش چەوریان بکەن و دواتر بیانپێچنەوە.\nکە پێشمەرگەکان دەستیان بە کار کرد، لێم پرسی کە نیازی چییە؟ گوتی ئێمە ئێستا لە بارودۆخێکی سەربازی خراپ داین. شەڕی عێراق- ئێران وەستاوە. سەددام هەموو سوپاکەی هێناوەتە سەرمان. دوور نیە بەیانی لەگەڵ جمهوری ئیسلامییدا، ڕێککەوتنەکەی 6ی ئاداری ساڵی 1975ز، کارا بکاتەوە، ئەو کاتە ئێران ئەو پێشمەرگانە چەک دەکات کە کەوتوونەتە ئەو دیو سنور و لە قاسمەڕەش و شوێنی دی سەر سنور جێگیر کراون. بۆ ئەوەی وەک سەرەتای شۆڕشمان لێنەیەتەوە، لە ساڵی 1976ز، کە بە دە پێشمەرگە، دانەیەکیان چەکی پێبوو، دەمەوێت ژمارەیەکی باش چەکی گونجاو حەشار بدەم. من لە نهێنیی کارەکە گەییشتم و پتر لێم نەپرسی، لە کوێ حەشاریان دەدەیت و چۆن ئەو کارە دەکەیت.\nدوای ئەوەی کە چەکەکان چەور کران و باش پێچرانەوە، دیاربوو بانگی قادر خەباتی، پێشمەرگە و پارتیزانی ناسراوی قەندیلی کردبوو، کە خۆیی و چەند کەسی نزیکی، هەر لە دەستەکەی خۆی، ئەم کارە بکەن.\nخەبات، خەڵکی گوندی (قەڵات)ی بناری قەندیل بوو. ماڵەکەی وەک لانەی هەڵۆ، لە ترۆپکی شاخ بوو. هەروەک تەنیا کەسێک بوو، کە لە ئاشبەتاڵەکەی ساڵی 1975ز، نە خۆی ڕادەستی ڕژێم کردبووەوە، نە چووبووە ناو ئێرانەوە. ئەو تاک و تەنیا، لەو قەندیلە مابووەوە، تا دەستە یەکەمەکانی پێشمەرگە دەردەکەون. هەر لەو هاتوچۆ و سنور بەزاندنەدا، لەگەڵ کچێکی ئەو دیو سنور زەماوەندی کردبوو. ئیدی خەبات، کە هەموو کون و کەلەبەری قەندیلی پێدەزانی، باشترین کەس بوو ئەم کارەی پێ بسپێردرێت.\nبینیم بۆ ماوەی چەند ڕۆژێک، بە چەند ئەسپێکەوە، بەو پەڕی نهێنی، کەوتە بردنی چەکەکان، بۆ ناو دڵی قەندیل. من و کاک شێرزاد، بەدیار چەکەکانەوە ماینەوە و شەو پاسەوانیان بووین، تا خەبات هەموویاانی گواستەوە شوێنە نهێنیەکان. کە کارەکەی بە ڕێکی جێبەجێ کرد، کاک نەوشیروان سپاسی کرد و گوتی، ئەمجارە ناهێڵم دوژمن پێشمەرگە بە کڵاو بگرێت، چەکی باشمان هەیە و دەستی کەسی پێناگات.\nنووسینی: شاسوار هەرشەمی\n1. 👁 شاسوار ئەحمەد هەرشەمی\n➕ ئەم بابەتە لەلایەن: (مانو بەرزنجی)ەوە لە: Jul 1 2017 12:21AM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Jul 1 2017 12:23AM باشترکراوە\n👁 ئەم بابەتە 3,677 جار بینراوە\n📊 ئامار بابەت 378,574\nفایلی پەیوەندیدار 46,209


هه‌مه‌ڕه‌نگ Archives - Page 27 of 28 - رۆژنامه‌ی خه‌بات\nسه‌ره‌تا هه‌مه‌ڕه‌نگ (په‌ڕ 27)\nئەو كەسانەی زۆر شیرینی دەخۆن زیاتر دووچاری نەخۆشییەكانی دڵ و شەكری پلە دوو و نەخۆشیی شێرپەنجە دەبن، بەڵام ئەگەر هەیە تەنها شەكر بەرپرس نەبێت لەو نەخۆشییانە. پێگەی ئەلیكترۆنی بی بی سی فیوچەر شیكاری بۆ ئەنجامی لێكۆڵینەوەیەك لەم بوارەدا كردووە.  ئەگەری باوەڕكردن زۆر قوڕسە بەوەی كە مرۆڤ چەندین ساڵ پێش ئێستا تەنها بۆ ماوەی چەند مانگێك بە درێژایی ساڵ شەكری …\nقۆناخی گوڵكردن لە هەناردا لە ناوەڕاستی مانگی ئادار دەستپێدەكات و بەردەوام دەبێت تا كۆتاییەكانی مانگی نیسان بە گوێرەی جۆری دارهەنارەكە و كەشوهەوای ناوچە، ئەو گوڵانەی لەم ماوەیەدا دوا دەكەوێت بەهای ئابووری نیە. ئەوەش چەند زانییاریەكە سەبارەت بە گوڵكردنی داری هەنار. یەكەم: گۆپكەی گوڵكردن لە دار هەناردا یان لەسەر لقە پڕگەییەكان دەبێت یانیش لەسەر لقێك كە تەمەنی ساڵێك یان زیاترە یان …\n1...262728په‌ڕ 27 of 28


هەڵبژاردنەکانی عێراق 2021: ئەرکی چاودێرانی یەکێتی ئەوروپا ئەنجامە سەرەتاییەکانی هەڵبژاردنەکان بڵاو دەکاتەوە – Iraqi Civil Society\nهەولێر- دوابەدوای چاودێریکردنی هەڵبژاردنی پێشوەختەی پەرلەمانی عێراق، دەستەی چاودێری هەڵبژاردنەکانی ئەوروپا بە زووی ڕاپۆرتێکی بڵاوکردەوە کە باس لە هەڵسەنگاندنی گشتیی خۆی بۆ پرۆسەکە دەکات.\nلە کۆنگرەیەکی ڕۆژنامەنووسیدا کە لە شاری بەغدا بەڕێوەچوو، ڤیولا ڤۆن کرامۆن، سەرپەرشتیاری گشتی یەکێتی ئەوروپا و دۆمینێک ڕویز دێڤسا، نوێنەری پەرلەمانی ئەوروپا ئەنجامە سەرەتاییەکانی چاودێریی هەڵبژاردنەکانی عێڕاقیان خستەڕوو.\nڕاپۆرتەکە لە کاتێکدا دێت کە کۆمسیۆنی باڵای سەربەخۆی هەڵبژاردنەکانی عێراق ئەنجامە سەرەتاییەکانی هەڵبژاردنەکانی بڵاوکردەوە، کە لەم هەڵبژاردنەدا ڕێژەی بەشداری کردنی دەنگدەران زۆر کەم بۆتەوە.\nفۆن کرامۆن ووتی بە پێی ڕاپرسییەکانمان هەڵبژاردنەکان لەڕووی تەکنیکییەوە بە شێوەیەکی باش بەڕێوەچووە تا ڕادەیەکی زۆر ئارام و ڕێکوپێک بووە، سەرەڕای ئەوئاڵنگارییانەی کە پەیوەست بوو بە ئاستی دەرفەتی کاندیدەکان و کۆمەڵێک کێشەی پەیوەندیدار بەلایەنی یاساییەوە.\nبە پێی لێدوانی چاودێرانی ئەوروپی لەم هەڵبژاردنەدا زیاتر لە 100 چاودێریان هەبوو کەلەنزیکەوە چاودێری پرۆسەکەیان کردووە، وە بەردەوام دەبن لە چاودێری کردن تا ئەو کاتەی سەرجەم سکاڵا و تانەکان چارەسەر دەکرێن.\nبە پێی لێدوانی چاودێران ئەمە یەکەم جارە ئەرکێکی سەربەخۆ لە لایەن یەکێتی ئەروپاوە بۆ چاودێری هەڵبژاردنەکانی عێڕاق بنێردرێت، کە ئەمەش لەسەر داوای کۆمسیۆنی باڵای سەربەخۆی هەڵبژاردنەکان بوو\nووتیشیان، دوای دوو مانگ، چاودێران ڕاپۆرتی کۆتایی خۆیان بڵاو دەکەنەوە، کە “شیکردنەوەیەکی گشتگیری تەواوی پرۆسەی هەڵبژاردنەکان”ی تێدایە.\nڕویز دێڤێسا، وتیشی:”ڕێژەی کەمی بەشداری نیشانەی ئەوەیە کە متمانە بە سیاسەتی عێراقی کەم دەبێتەوە، بە تایبەتی لە نێوان گەنجەکاندا”.\nبەپێی داتای کۆمیسیۆنی باڵای سەربەخۆی هەڵبژاردنەکان نزیکەی 9 ملیۆن کەس لە زیاتر لە 25 ملیۆن دەنگدەر بەشدارییان لە هەڵبژاردنەکاندا کردووە.\nهەروەها ڤۆن کرامۆن ئەوەشی خستەڕوو کەکۆمەڵێک سنور هەبووە لەسەر “بەشداری تەواویی ئافرەتان” “خاوەن پێداویستییە تایبەتەکان و ئاوارەکانی ناوخۆ”لە دەرەوەی پشکە نوێیەکان دا.\nجگە لەئەرکی ئەوروپا، بەهەمان شێوە نێردەی هاریکاریی نەتەوە یەکگرتووەکان بۆ عێراق (یونامی) ئەرکی چاودێریی هەڵبژاردنەکانی گرتۆتە ئەستۆ، کە بەگەورەترین دەستەی ئەرکی هەڵبژاردن دادەنرێت لەسەر ئاستی جیهان.\nTags: چاودێری کردنی هەڵبژاردنەکانی عێڕاق • دەستپێشخەری هاوبەندی کۆمەڵگەی مەدەنی عێڕاقی • عێڕاق • هەرێمی کوردستان • هەڵبژاردنەکانی ٢٠٢١ • یەکێتی ئەوروپا


من نزیکەی ٣ ساڵە زەواجم کردووە و مناڵم نابێت سەردانی زۆر دکتۆرم کردووە بەڵام بێ سود بوە. دواتر جومە لای مامۆستایەکی بەڕێز دوای ئەوەی قورئانی بەسەردا خوێندم بێی وتم کە آنتقامم لەسەرەو چەند جارێک مناڵ دروست بووە بەڵام ....... | ماڵپەری ئیمان وەن\nمن نزیکەی ٣ ساڵە زەواجم کردووە و مناڵم نابێت سەردانی زۆر دکتۆرم کردووە بەڵام بێ سود بوە. دواتر جومە لای مامۆستایەکی بەڕێز دوای ئەوەی قورئانی بەسەردا خوێندم بێی وتم کە آنتقامم لەسەرەو چەند جارێک مناڵ دروست بووە بەڵام جن کوشتویانە لە کاتێکدا من هەموو جارێک کە ڵشکنینی خوێنم کردوە وتویانە سکم نیە. ئایا ئەم حاڵەتە بەم شێوەیە بوونی هەیە . چارەسەری چیە؟ کام ئایەتە باشە بخوێنرێت\nباكه‌سێكى شاره‌زا قورئانت به‌سه‌ردا بخوێنێت چونكه قورئان شیفایه ، وه سوره‌تى الفاتیحة گه‌وره‌ترین سوره‌ته له قورئاندا وه سوره‌تى الاخلاص سێیه‌كى قورئانه وه‌سوره‌تى الكافرون چواریه‌كى قورئانه وه سوره‌تى الفلق الناس پێغه‌مبه‌ر(صلى الله علیه وسلم) خۆى زۆر خوێندویه‌تى به‌سه‌رخۆیدا وه ئایه‌تى كورسى گه‌وره‌ترین ئایه‌ته له قورئاندا ، هه‌روه‌ها سوره‌تى (البقرة) له‌هه‌رماڵێكدا بخوێندرێت جن وشه‌یتان له‌ئه‌و ماڵه نامێنێت وه دوعا بكه ان شاءالله خواى گه‌وره وه‌لامت ده‌داته‌وه وبێ ئومێدت ناكات.\nمیوانی هەفتە: ١٨٩\nكۆی گشتی: ٥٦٩١٠٣


چۆن پێستم جوان بکەم - بابەت\nسەرەکی ⁄ گرنگی دان بە خۆت ⁄ ته‌ندروستی پێست ⁄ چۆن پێستم جوان بکەم\n1 چۆن پێستم جوان بکەم:\n1.1 پاراستنی پێست لە خۆر:\n1.2 پاککردنەوەی پێست:\n1.3 خۆراکی تەندروست:\n1.4 ئاوی خواردنەوە:\n1.5 چارەسەرکردنی کێشەکانی پێست:\nچۆن پێستم جوان بکەم:\nپاراستنی پێست لە خۆر:\nتیشکی خۆر بەلایەنی کەمەوە بە هۆکاری 80 % نیشانەکانی پیری یوو بی ، وەک کڵپە ، تەنکی پێست ، چرچ و لۆچی ، و دەکرێت ببنە هۆی شێرپەنجەی پێست ، بۆیە دەبێت پێست ڕۆژانە لە تیشکی خۆر بپارێزرێت بە بەکارهێنانی شاشەی خۆر کە لە ئوڤا ، یو بی سی بلۆک دەکات ، دکتۆر ڕۆجەر لە ناوەندی پزیشکی نیویۆرک پێشنیاری دووبارە بەکارکردنەوەی کلێشەی خۆر دەکات هەر دوو کاتژمێر جارێک ، هەوڵبدە لە کاتژمێرەکانی کاتی بەهێزبوونی تیشکی یوڤی ، بە شێوەیەکی ڕاستەوخۆ لە کاتی بەهێزبوونی تیشکی یوڤی ، بە زۆری لە نێوان کاتژمێر ەکانی 10 ی بەیانی بۆ 4 ی ئێوارە ، هەروەها کارکردن بۆ داپۆشینی پێست بە جلوبەرگی پارێزەرو بەکارهێنانی تیشکی خۆر و بەکارهێنانی کرێمی خۆر لە ڕۆژانی سارد یان هەوردا ، چونکە ڕەنگە پێست تەنانەت ئەم ڕۆژانەش زیانی پێگەیشتبێت .\nڕۆژانە پێست پاک بکەوە ، ڕۆژانە دوو جار دەموچاو بشۆ ، جارێک لە بەیانی و جارێک لە شەوان پێش ئەوەی بخەویت ، هەروەها تۆنەر بەکار بێنە بۆ سڕینەوەی شوێنەواری ڕۆن و پیسی و ماکیاج بۆ پێست ، چونکە ئەمە بۆ چاودێری پێست زۆر پێویستە ، تەنانەت بۆ ئەو کەسانەی پێستیان چەورە ، بە لەبەر چاوگرتنی بەکارهێنانی شێدارێکی گونجاو بۆ جۆری پێست .\nدەبێت ڕێجیمێکی تەندروست پەیڕەو بکرێت ، بۆ سەیرکردن و هەستکردنێکی جوان ، ئەمەش بەخواردنی میوەی زۆرو سەوزەو دانەوێڵەی تەواو دەکرێت ، هەندێک توێژینەوەش هەیە کە پێشنیاز دەکات کە خۆراکی تەندروست کە دەوڵەمەندە بەڤیتامین سی ، کەم چەوری ناتەندروست ، کاربۆهیدراتی پرۆسێس کراو یان پوختەکراو ، دەبێتە هۆی بەرزکردنەوەی پێستی گەنجێتی .\nخواردنەوەی ئاوی زۆر بۆ ئەوەی پێست بە هیدرات رابگیرێت، هەروەها دەکرێت ئەو خواردنانەی دەوڵەمەندن بە ئاو بخورێت، وەک میوە و سەوزەی خاو و شەربەت، کە ئەمەش رێگایەکی باشە بۆ زیادکردنی پێویستیبنەڕەتی لەش بۆ ئاو\nچارەسەرکردنی کێشەکانی پێست:\nدەکرێت ڕاوێژ بە پسپۆڕان بکرێت بۆ دۆزینەوەی چارەسەر بۆ کێشەکانی پێست ، زۆر کێشە هەیە کە ڕەنگە پێست ئەزموونی بکات ، وەک ڕش و زیپکە ، بۆیە دەبێت چارەسەری پزیشکی پێست ، یان پزیشکی پێست بکرێت ، بۆ ئەوەی پێستێکی تەواو بەدەست بهێنێ .\nته‌ندروستی پێستچۆن پێستم جوان بکەم


2021-03-07 [09:51 AM]\nسەرلەبەیانیى ئەمڕۆ یەکشەممە 2021/3/7 لە فڕۆکەخانەى نێودەوڵەتیى هەولێر، بەڕێز نێچیرڤان بارزانى، سەرۆکى هەرێمى کوردستان، پێشوازى لە قەداسەتى پاپا فرەنسیس، پاپاى ڤاتیکان کرد. لە کاتى دابەزینیدا قەداسەتیان پەنجەى بۆ خاک درێژ کرد و بە سەرۆک نێچیرڤان بارزانى گوت: خۆشحاڵم کە لێرە یەکتر دەبینینەوە.\nدواتر لە کۆبوونەوەیەکدا کە بەڕێزان مەسروور بارزانى، سەرۆک وەزیران، مستەفا سەید قادر، جێگرى سەرۆک، قوباد تاڵەبانى جێگرى سەرۆک وەزیران و مونا قەهوەچى، سکرتێرى پەرلەمانى کوردستان ئامادەیى بوون، سەرۆک نێچیرڤان بارزانى بەخێرهاتنى قەداسەتى پاپای کرد و گوتى: به ناوى هه‌موو پێكهاته‌كانى گه‌لى كوردستانه‌وه، زۆر به گه‌رمى به‌خێرهاتنى قه‌د‌اسه‌تتان ده‌كه‌م. سه‌ردانتان ڕووداوێكى مێژووییى مه‌زنه، جێگه‌ى ئه‌وپه‌ڕى شه‌ره‌فمه‌ندى و خۆشحاڵیى ئێمه و شانازیى هه‌موو گه‌لى كوردستانه.\nلە بەشێکى دیکەى قسەکانیدا سەرۆک نێچیرڤان بارزانى گوتى: بڕواى ته‌واومان به ئازادیى ئایینى و فره‌ئایینى هه‌یه. لێبورده‌یى و پێكه‌وه‌ژیان و یه‌كترقبووڵكردنى نێوان پێكهاته‌كان، ناسنامه و كولتوورێكى دێرینى كوردستانه، به هه‌موو شێوه‌یه‌ك پارێزگارى له‌و كولتووره ده‌كه‌ین. ئێمه هه‌میشه له‌گه‌ڵ ئاشتى و دیالۆگین، تیرۆر و توندڕه‌وى ڕه‌تده‌كه‌ینه‌وه، هه‌رگیز ڕێگه ناده‌ین هیچ پێكهاته‌یه‌كى ئایینى یان نه‌ته‌وه‌یى له هه‌رێمى كوردستان، ببێته قوربانیى تیرۆر و توندڕه‌وى.\nسەرۆک نێچیرڤان بارزانى هەروەها گوتى: پێكهاته‌كانى كوردستان ساڵانێكى زۆر پێكه‌وه به‌ره‌نگارى دكتاتۆرى و تیرۆر بوونه‌وه. پێكه‌وه قوربانیى زۆر گه‌وره‌یان داوه. هه‌موومان پێكه‌وه ڕابردوویه‌كى هاوبه‌شمان هه‌یه. هه‌موومان بۆ ئاینده‌یه‌كى هاوبه‌شى باشتر، پێكه‌وه كارده‌كه‌ین. فره‌یى و پێكهاته ئایینى و نه‌ته‌وه‌یییه‌كان بۆ هه‌رێمى كوردستان هێز و ده‌وڵه‌مه‌ندین. نامانه‌وێت مه‌سیحى و ئێزدى و هیچ پێكهاته‌یه‌ك كۆچ بكه‌ن و وڵات جێ بهێڵن.\nلە بەشێکى دیکەى قسەکانیدا سەرۆک نێچیرڤان بارزانى دووپاتى کردەوە کە مه‌سیحییه‌كان پێكهاته‌یه‌كى ڕه‌سه‌ن و سه‌ره‌كیى كوردستانن، كۆمه‌ڵگه‌یه‌كى ئاشته‌وان، ڕۆڵێكى گه‌وره‌یان له بنیاتنان و پێشخستن و پاراستنى وڵاتدا گێڕاوه و ده‌گێڕن. چى له ده‌ستمان هاتووه، بۆ پاراستنیان درێغیمان نه‌كردووه.\nلە کۆتاییشدا بەڕێز سەرۆکى هەرێمى کوردستان گوتى: سه‌ردانى قه‌داسه‌تتان به‌ره‌كه‌ت له‌گه‌ڵ خۆیدا ده‌هێنێت. بۆ یارمه‌تیدانى كوردستان و پێكهاته‌كانى، له هه‌موو ڕوویه‌كه‌وه چاومان له دوعا و پشتگیریتانه.\nلاى خۆیەوە قەداسەتى پاپا لە بەشێکى قسەکانیدا گوتى: زۆر سوپاس بۆ ئەو پێشوازییە گەرمەى لێتان کردین. زۆر دەمێک بوو دەمویست سەرەدانى هەرێمى کوردستان بکەم و خۆشحاڵم کە ئەمڕۆ بە دەنگ بانگهێشتەکانتانەوە هاتم. زۆر پێزانینم هەیە کە وێڕاى ئەوەى لە شەڕدان بوون، بەڵام پێشوازیتان لە ئاوارە مەسیحییەکان لە مووسڵ و دەشتى نەینەوا و قەرەقووش و لە پێکهاتەکانى دیکە کرد. ئێوە باوەشتان بۆ مەسیحییەکان کردووتەوە.\nقەداسەتیان هەروەها گوتى: هاتووم تا پێکەوە لەگەڵ ئێوە دوعا بۆ ئێوە و بۆ مەسیحییەکان و بۆ هەموو مرۆڤایەتى بکەین. دوژمن هات بۆ ئەوەى ئەم وڵاتە تێکبدات، بەڵام ئێوە بە ڕەسەنیى خۆتان خزمەتتان کرد و پێشوازیتان لە ئاوارەکان و پێکهاتەکانى دیکە کرد. شەڕ ڕووخاندن و وێرانکردنە، بەڵام ئێوە دوژمنتان بەزاند و وڵاتەکەتان ئاوەدان دەکەنەوە.\nلە بەشێکى دیکەى قسەکانیدا قەداسەتى پاپا گوتى: هاتووم موبارەکەى ئەم خاکە بکەم. ئێوە پاکن، دەستى بەزەییتان بۆ هەمووان درێژ کردووە، بۆ منیش دوعا بکەن. سوپاس بۆ هەموو ئەوەى لەگەڵ هەموو ئایینەکان و هەموو پێکهاتەکان دەیکەن. لە کوردستان ئازادى بەرقەرارە. دووبارە سوپاس بۆ پێشوازیى گەرم و میوانداریتان.


فێستیڤاڵی نێودەوڵەتی فیلمی “لێلوون” لە ڕۆژئاوای کوردستان بەڕێوەدەچێت – CHRA.TV\nسەرەتا / چاند و هونەر / سینەما و تیڤی / فێستیڤاڵی نێودەوڵەتی فیلمی “لێلوون” لە ڕۆژئاوای کوردستان بەڕێوەدەچێت\nMansour Jahani 13/08/2020\tسینەما و تیڤی, چاند و هونەر\nفێستیڤاڵی نێودەوڵەتی فیلمی “لێلوون” بە دروشمی “تەنیا بە گوڵێک نابێتە گوڵستان” لە ڕۆژئاوای کوردستان لە وڵاتی سووریا بەڕێوەدەچێت.\nلە لایەن بەرپرسانی فێستیڤاڵی نێودەوڵەتی فیلمی “لێلوون” Leloun داوا لە هەموو فیلمسازانی دنیا و بڵاوکەرەوەکانی فیلم کراوە کە بەرهەمەکانی خۆیان تاکوو ڕۆژی شەمە 15ی ئۆگۆستی 2020 لە ڕێگای ئیمەیلی lelounfestival@gmail.com بۆ نووسینگەی ئەم ڕووداوە سینەماییە ڕەوانە بکەن.\nئەم فێستیڤاڵە ڕۆژی 21ی سێپتەمبەری 2020 بەڕێوەدەچێت و دەرهێنەران و هەروەها بڵاوکەرەوەکانی فیلم دەتوانن بۆ ناردنی بەرهەمەکانیان و وەرگرتنی زانیاریی پێویست، سەردانی ماڵپەڕی فێستیڤاڵ بە ناونیشانی http://lelun.net/kurdsh-language و پێگەی ئەم فێستیڤاڵە لە ماڵپەڕی گرینگی “فیلم فریوەی” https://filmfreeway.com/LELOUN بکەن.\nفێستیڤاڵی نێودەوڵەتی فیلمی “لێلوون” بە مەبەستی ئاڵووگۆڕی فەرهەنگی و بە لەبەرچاوگرتنی شوناس و پاراستنی کەسایەتی هەر کەلتوورێک، لە نێوان نەتەوە جۆراوجۆرەکانی جیهان بەڕێوەدەچێت و ئەم کارە لە ڕێگای چالاکییە فەرهەنگییە نێودەوڵەتییەکان لەوانە: فێستیڤاڵە هونەریی و ئەدەبییەکان ئەنجامدەدرێت، شوێنێک کە هەر فەرهەنگێک پێناسەی خۆی هەبێت.\nبۆ دیاریی کردنی کاتی بەڕێوەچوونی فێستیڤاڵی نێودەوڵەتی فیلمی “لێلوون” بە پێی باروودۆخی تەندروستی جیهانی بڕیار دەدرێت.


نه‌ته‌وه‌یه‌کگرتۆکان ده‌ڵییت فه‌له‌ستینیکان له ئۆردووگای سوریا زیانیان پێگه‌یشتووه\nی مانگی دوو ٢٥, ٢٠١٤\nبه‌رپرسی ئاژانسی به‌هاناچوونی نه‌ته‌وه یه‌کگرتۆکان که پشتیوانی په‌نابه‌ره فه‌له‌ستینێکان ده‌که‌ن ده‌ڵێت ئیجگار دڵنیگه‌رانه به‌و وێرانکارییه‌ی که له ئوردوگای په‌نابه‌ره فه‌له‌ستینێکان له سوریا بینیویه‌تی.\nفلیپۆ گراندی کۆمسیاری گشتی UNRWA سه‌ردانی ئوردۆگای یه‌رمووکی کرد که به‌ده‌ست که‌موکۆڕی خۆراك و ده‌رمانه‌وه ده‌ناڵینن له‌وه‌تای شه‌ڕ‌ی ناوخۆی سوریا ده‌ستێپێکردووه له‌نێوان هێزه‌کانی لایه‌نگری به‌شار ئه‌لئه‌سه‌دی سه‌رۆکی سوریا و سه‌رهه‌ڵداوانی که هه‌وڵ ده‌ده‌ن له‌کاری بخه‌ن.\nئه‌مڕۆ سێشه‌ممه گراندی له به‌یاننامه‌یه‌کدا گوتی په‌نابه‌ره فه‌له‌ستینێکان ئه‌وانه‌ی قسه‌ی ڵه‌گه‌ڵ کردبوون له ئوردووگای یه‌رمووك تووقیون و ئازاریکی زۆریان پێگه‌یشتووه له‌و ڕۆداوانه‌ی پێدا ڕه‌تبوون و زۆربه‌یان پێویستییه‌کی به‌په‌له‌یان به خۆراك و تیمارکردنی پزیشکی هه‌یه.\nجێ ئاماژه بۆ کردنه نه‌ته‌وه یه‌کگرتۆکان ده‌ڵێت زیاد له 100 که‌س له یه‌رمووك گیانیان له ده‌ستدابوو له ناوه‌ڕاست ساڵی 2013 به‌هۆی نه‌خوشێکانی په‌یوه‌ندی به برسیێتیه‌وه هه‌یه.


سێرجیۆ ئێسکودێرۆ - Soccer - Yariga - Results, fixtures, tables and statistics\n2017/2018 سێڤییا خپی 2332 27 26 1 1 3 0 10 0 0\n2016/2017 سێڤییا خپی 2282 26 25 1 1 3 0 7 0 0\n2015/2016 سێڤییا خپی 1172 15 13 2 2 7 1 2 0 0\n2014/2015 گێتافی خپی 2212 30 26 4 7 8 2 8 1 0\n2013/2014 گێتافی خپی 1484 19 18 1 4 6 2 11 1 0\n2012/2013 گێتافی خپی 787 9 9 0 2 0 1 0 0 0\n2012/2013 شاڵکە خپی 0 0 0 0 0 3 0 0 0 0\n2012/2013 شالکێ ٠٤ II REG 270 3 3 0 0 0 0 1 0 0\n2011/2012 شاڵکە خپی 407 6 4 2 0 14 0 0 0 0\n2011/2012 شالکێ ٠٤ II REG 180 2 2 0 0 0 1 0 0 0\n2010/2011 شاڵکە خپی 415 6 5 1 2 7 0 0 0 0\n2010/2011 شالکێ ٠٤ II REG 450 5 5 0 0 1 1 1 0 0\n2009/2010 ڕیاڵ مورسیا خپد 2204 25 24 1 2 0 1 8 0 0\n2008/2009 ڕیاڵ مورسیا خپد 90 1 1 0 0 0 0 0 0 0\nگشتیی 14285 174 161 13 21 52 9 48 2 0\nSat 12/05/18 PRD ڕیاڵ بێتیس 2 - 2 سێڤییا بینینی ڕووداوەکان زانیاری زیاتر لەسەر ئەم یارییە\nWed 09/05/18 PRD سێڤییا 3 - 2 ڕیاڵ مەدرید بینینی ڕووداوەکان زانیاری زیاتر لەسەر ئەم یارییە\nFri 04/05/18 PRD سێڤییا 1 - 0 ڕیاڵ سۆسیداد بینینی ڕووداوەکان زانیاری زیاتر لەسەر ئەم یارییە\nSat 14/04/18 PRD سێڤییا 2 - 2 ڤییاڕیاڵ بینینی ڕووداوەکان زانیاری زیاتر لەسەر ئەم یارییە\nWed 11/04/18 UCL بایێرن میونیش 0 - 0 سێڤییا زانیاری زیاتر لەسەر ئەم یارییە\nTue 03/04/18 UCL سێڤییا 1 - 2 بایێرن میونیش بینینی ڕووداوەکان زانیاری زیاتر لەسەر ئەم یارییە\nSun 18/03/18 PRD لێگانێس 2 - 1 سێڤییا بینینی ڕووداوەکان زانیاری زیاتر لەسەر ئەم یارییە\nTue 13/03/18 UCL مانچێستەر یونایتد 1 - 2 سێڤییا بینینی ڕووداوەکان زانیاری زیاتر لەسەر ئەم یارییە\nSat 10/03/18 PRD سێڤییا 0 - 2 ڤالێنسیا بینینی ڕووداوەکان زانیاری زیاتر لەسەر ئەم یارییە\nSat 03/03/18 PRD سێڤییا 2 - 0 ئاتلەتیک بلباو بینینی ڕووداوەکان زانیاری زیاتر لەسەر ئەم یارییە\nSun 25/02/18 PRD سێڤییا 2 - 5 ئاتلەتیکۆ مەدرید بینینی ڕووداوەکان زانیاری زیاتر لەسەر ئەم یارییە\nWed 21/02/18 UCL سێڤییا 0 - 0 مانچێستەر یونایتد زانیاری زیاتر لەسەر ئەم یارییە\nSat 17/02/18 PRD لاس پاڵماس 1 - 2 سێڤییا بینینی ڕووداوەکان زانیاری زیاتر لەسەر ئەم یارییە\nSun 11/02/18 PRD سێڤییا 1 - 0 گیرۆنا بینینی ڕووداوەکان زانیاری زیاتر لەسەر ئەم یارییە\nWed 07/02/18 CDR سێڤییا 2 - 0 لێگانێس بینینی ڕووداوەکان زانیاری زیاتر لەسەر ئەم یارییە\nجامی ئەڵمانیا پاڵەوان 1x 2010/2011\nجامی شای ئیسپانیا پلەی دووەم 2x 2017/2018, 2015/2016\nSuper Cup پاڵەوان 1x 2011/2012\nپلەی دووەم 1x 2010/2011\nخولی ئەوروپا پاڵەوان 1x 2015/2016\n03/07/15 Getafe Sevilla 2.5 ملیۆن یۆرۆ\n29/01/13 Schalke 04 Getafe خواستن\n02/08/10 Murcia Schalke 04 2.4 ملیۆن یۆرۆ\nڕاگیراوە (کارتی سوور) 13/05/18 20/05/18\nڕاگیراوە (کارتی سوور) 26/02/18 01/03/18\nVirus 22/09/17 29/09/17\nپێکانی پێ 09/05/17 17/05/17\nڕاگیراوە (کارتی سوور) 20/03/17 03/04/17\nپێکانی پێ 02/02/17 17/02/17\nKnock 01/12/16 06/12/16\nRib Injury 18/08/16 08/09/16\nAnkle/Foot Injury 20/09/15 20/10/15\nڕاگیراوە (کارتی سوور) 10/04/15 13/04/15\nڕاگیراوە (کارتی سوور) 02/02/15 09/02/15\nAnkle/Foot Injury 09/12/14 02/01/15\nڕاگیراوە (کارتی سوور) 12/05/14 19/05/14\nUnknown 01/04/14 18/04/14\nڕاگیراوە (کارتی سوور) 15/03/14 23/03/14\nSprained Ankle 28/01/14 28/02/14\nڕاگیراوە (کارتی سوور) 30/11/13 15/12/13\nUnknown 30/05/13 10/06/13\nSprained Ankle 02/04/13 17/05/13\nSergio Rico 24\nJuan Soriano 20\nس. کۆڕشیا 27\nسێرجیۆ ئێسکودێرۆ 28\nM. Layún 29\nدانیێل کاریچۆ 29\nنیکۆڵاس پاریخا 34\nسیمۆن کایێر 29\nJosé Alonso 18\nئێڤێر بانێگا 29\nJ. Correa 23\nیۆهانس گێیس 24\nس. نزۆنزی 29\nخیسوس ناڤاز 32\nپابلۆ سارابیا 26\nف. ڤازکوێز 29\nو.بن یەدیر 27\nلویس موریێل 27\nSandro Ramírez 22


کوردیپێدیا - عەبدولعەزیز عەلی قادر عەبدوڵڵا ناسراو بە هەڵۆ\n✌ عەبدولعەزیز عەلی قادر عەبدوڵڵا ناسراو بە هەڵۆ | پۆل: شەهیدان | زمانی بابەت: 🏳 کوردیی ناوەڕاست\nعەبدولعەزیز عەلی قادر عەبدوڵڵا ناسراو بە هەڵۆ\n(هەولێر – ی. ن. ک)، لە ڕێکەوتی (28-09-1986)دا لە بەندیخانەی ئەبوغرێب لە سێدارە دراوە.\n1. 👁 28-09-1986


عادل محەمەدپوور: بابا تایەر… زایەڵەی ڕەسەنی شێوازی هـۆرامی(ئـورامەن) – WtariKurd\nعادل محەمەدپوور: بابا تایەر… زایەڵەی ڕەسەنی شێوازی هـۆرامی(ئـورامەن)\n– Posted on 2017-02-19بابەتی: ئەدەبی\nبابا تایەر ناسراو بە «عوریان» عارف و شاعيری مەزنی سەدەی (5ی . ك/11ی . ز/ كۆچ 410 ك . م) هەم ژیان و بە سەرهات، هەمیش فۆرم و ناوەڕۆكی دەقەكەی ئەمێستاكەيش جێگای تێڕامان و سەرنجی شرۆڤە و شیكاری زۆرترن. مخابن بە هۆی ناشارەزایی لێتۆژەرانی ئێرانی و تەنانەت كوردەوە لە بارەی ژانێری ئەدەبی كركەی «هۆرامی و هورامی بێژی» و تایبەتمەندییەكانی كێشی شيعری هۆرامی و بەراوردكاری لە گەڵ ئوورامەنەكانی بابادا، هێشتا شێوازی ڕاستەكی ئەم ژانێرە (چەشنی ئەدەبی) و رێ و رێچكەی ئەم كە بە شێوەی زانستی و شێوازشناسانە، پێناسە و ڕاڤەكاری نەكراوە. «سووچەكانی ژیان و چۆنێتی فێربوونی زانست، ماریفەت و ڕێچكەی عيرفانی ئەو لێڵ و تەماوی و نادیارە ماوەتەوە. تا ئەو شوێنە كە “ئێدوارد هێرۆن ئالێن” بابا تایەر بە كەسایەتییەكی مەڕمۆز و تەماوی دەزانێ و دەڵێ: لە بارەی باباوە هیچ نازانین، ئەمە یانی ئەو زانیاریانەی كە لە تێكستەكاندا هەن سەقەتن و نەیانتوانیوە سیمای ڕاستەكی ئەم زاتە بناسێنن.\nهەندێ لە نووسەران و لێكۆڵەرانی سەردەم، زوانە ئەدەبییەكەی بابا بە «ڕاژی» (اوحدی، 634)، «ڕاجی» (ئازەر، 263)، «ڕازی» (هدایت، هەمان، هرمان اتە، 31) ناودەبەن. لە ڕاژی، ڕاجی و ڕازی مەبەستیان شێوەزاری خەڵكی «رەی» لە ناوەندی ئێرانە. هەندێكیش زوانی شيعرەكانی بە «لوڕی» دەزانن(ادیب، 1). “ڕیپكا” زوانی شيعرەكانی بابا بە «مەحەلی، ناوچەیی» و ئەدەبی سەرزارەكی جەماوەر دەزانێ. “ابراهامیان” پێیوایە نێوان زوانی بابا و كەلیمییەكان نزیكایەتی هەیە (ایرانیكا، 296) و “ناتل خانلەری” ئەم بۆچوونەی ڕەفزكردۆتەوە(خانلەری، 38-39). “ئێدوارد براون” ئاماژە دەكات بە پەیلوای هەندێ لە ڕۆژهەڵاتناسان و لە زوان “كلمان هوار”ەوە دەڵێت زاری هۆنراوەكانی بابا زاری شێوەكانی ڕۆژاوای ئێران(مادی نوێ، پاڵەوی موسڵمان)ە كە لە گەڵ زوانی ئاوێستادا پێوەندی ڕەچەڵەكییان هەیە. (هوار، 503-502) . یان دەنووسن بابا تایەر چەند شيعری بە زوانی كوردی هۆرامی بۆ ڕوونكردنەوەی ئایینی یارسان، هۆنیوەتەوە و ناردوونی بۆ یارانی ئەلی حەقێقەت(اهل حق). بە تێكڕا لە تێكستە ئایینیەكانی بەرادەرانی ئەهل حەق بابا تايەر یەكێكە لە ڕابەرانی كۆنی یارسان و هاوبیر و ڕا و هاوڕازی “شاخۆشینی لوڕستانی، 467-406ك.م” . نووسەرێكیتر دەڵێ بابا تايەری كورد ڕەسەنترین و مەزنترین دووبەتی بێژی ئێرانە و نازناوی “بابای كان”ی بۆ هێناوە و نموونەیەك لە دوبەیتییە كوردییە لوڕییەكانی چاپكردوە لە گەڵ ئەو تێكستانەدا كە لەم دواییدا چاپكراون و فارسیزە كراون جیاوازی ئەوتۆیان هەیە. لە ڕاستیدا زوانی ڕەسەنی دەقەكەی بابا هەمان “كوردی لوری، فەیلی و گۆرانی”یە كە لە گەڵ فارسی دەری/دا جیاوازیان هەیە و شەمس قەیسیش بە هەڵی زەق و لادان لە عەرووز ناویان لێدەبات و بە رای توێژكاران هەر ئەم جیاوازییە(هەڵەكان) لە ئاستی كێش و زواندا دەبێتە پیشاندەری سیمای واقيعی دەقەكانی بابا لەو دەمەدا ژیاوە .\nئەم بەڵگانە نیشانەی ئەوەیە كەسایەتی “بابا” هەمە لایەن و زایەڵەی شيعرەكانی فرە دەنگەیە و هەڵگری هەندی ئەدگاری مۆسیقایی و مەنهەجی ئەدەبی تایبەت بە خۆیانن كە لە ڕەوتی مێژوودا بە هۆی هەندێ پارامێتری سیاسی، فەرهەنگی و كۆمەڵایەتییەوە، گۆڕانكاری بە سەر دەقەكەیدا هاتووە و هەر لایەنێك بە ویستی خواست و بەرژەوەندی خۆی ئاوڕی لێداوەتەوە و بەرەو ئاڕاستەی ئیرادەی خۆی بردوویەتی و “بابا”ی بە موڵكی خۆی لە قەڵمداوە. ئەگەرچی لە سەرخانی هونەرەكەی بابادا هەندێ خاڵی جیاواز- بە دەست تێوەردان، دەبینرێ بەڵام بە لێتۆژینەوەی زانستی زوانەوانی و شێوازناسی ئەدەبی، ڕاستییەكان زووتر و شەفافتر دێنە ڕێچكەی ڕاستی و دەرئەكەوێ كە ژێرخانی زوانەكەی بابا “هۆرامی”یە و كە لە ڕێبازی زەماندا لێكۆڵەران و ڕۆژهەڵاتناسان بە “گۆران” ناویان لێبردوە و هاوبەندی فۆڕم و ناوەرۆكیی لەگەڵ تەواو شێوەكانی تری كوردیدا هەیە و بێگومان دەبێ بە “سامانی ئەدەبی كورد” بژمێردرێت. هەن ڕاڤەكاران و ڕەخنەكارانێك كە بێدەمارگرژی لە سەر ئەم ڕاستییە بابەتیانە هاتونەتە گۆ و بە پێوانەی لۆژیكی ڕەخنە و لێتۆژینەوەی زانستی لە بارەی ئەم كەوە هەندێ لەو غەدرەی كە لێیكراوە، سڕاوەتەوە و تۆزی زەمەنی لێـڕاماڵراوە. وتراوە: بە هۆی دلۆڤانی هۆنراوە پاڵەوانییەكانی(فەهلەوی) ئەم كەوە لە نێو دڵی جەماوەردا و دەم بە دەم وتنەوەیان، وردە وردە پێكهاتە ڕەسەنەكەیان گۆڕاوە و یان ئەنقەست بە زوانی ڕەسمی ئەدەبی دەری/یان نزیك كردۆتەوە .\nڕاژەی ئەدەبی و ئاستی كێشـناسی شێوازەكەی بابا\nڕاڤەكار دەبێ بۆ لێتۆژینەوە لە شيعری “فەهلەوی، پەهلەوی، پاڵەوانی” و هۆنراوە جەماوەری و ناوچەییەكان(اشعار عامیانە) و دەقەكەی بابا، دوو مەنهەجی ئەدەبی تێپەڕێنێ: یەكەم پشكنینی بەڵگە نڤیسارییەكان(اسناد كتبی) و ئەو تێكست و دەقانەی كە رەنگە هەڵگری هەندێ لەو دەقە شيعرانە بن كە بەم شێوازە وتراونەتەوە. دووەم كۆكردنەوە و كار لە سەر ئەو سروود و تەسنیف گەلەی كە ئەوڕۆ لە نێوان جەماوەری شەقام و بە شێوەگەلی جۆراوجۆر ئاخافتیان پێدەكرێ. مەنهەجی یەكەم ئاكامی پۆزەتیڤی لێ ئاوەگۆز ناكرێ، چوونكای لەم ڕێگادا ناتوانین شێوەی درووستی دێڕەكان لە ڕووی دەقی نڤیسارە تۆماركراوەوەكان بخوێنینەوە، ئەو بنووسانەی كە ئەم دەقگەلە كەوتۆتە دەستیان بەهۆی ناشارەزایی ئەدەبی و بەراوردكارییان لەگەڵ ئەو شێوە زوانە كە پێی هۆنراوەتەوە، توخمگەلێكی ناڕاست و هەڵەگەلێكی زەقیان خستۆتە نێو ئەم تێكستانەوە كە لەم ڕوانگەوە ناتوانرێ مانای درووستیان لێ دەرك بكرێن. خاڵێكی تر لەم باسەدا ئەوەیە كە شيعر یان سروودێك كەوتبێتە دەست ئەدیبێك یان بە ڕواڵەت عەرووز زانێك، خێرا لە گەڵ پێوەرەكانی عەرووزدا هەڵیسەنگاندون و دیاردەكانی ئەم زانستییە بۆ پێوانەكردون و بە كورتی “عەرووزیزەی” كردون. نموونەی ڕاشكاوی ئەم دەستێوەردانە لە نووسراوەكانی “شمس قیس ڕازی” عەرووزوانی سەدەی هەوتەم دەبینرێت. بەڵام هەر چۆنێك بێت ڕەوشەكەی “شمس قیس” لەگەڵ ئەوانیتردا جیاوازی هەیە و بێگومان زانستی‌تر دێتە بەرچاو، ئەدیبەكان و عەرووزوانەكان لە سەدەی (7)ی كۆچی بەم لاوە زەحمەتیان بە خۆیان نەداوە كە لايەنیكەم وەك “شمس قیس” خاڵە جیاوازیەكان لە هۆنراوە فەهلەویەكاندا بدۆزنەوە و بەشێوەی زانستی بەراوردكارییان بكەن، لە جێی ئەم ڕەوشە خێرا شێوە درووستەكەیان بە زەوقی خۆیان كێش و زاراوەی دەقەكەیان ئاوەژوو كردوە و بە قەولی خۆیان ڕاستیان كردونەتەوە تا بۆ فارسی زوانەكان شیاوی تێگەیشتن بێت. ئەوەش بڵێین كە خەڵكی ئاسایی بە پێچەوانەی عەرووز زانەكان شارەزایی ئەوتۆیان لەبارەی ڕێساگەلی ئەدەبییەوە نەبووە كە بتوانن لە سیمای درووستی هونەرەكەی خۆیان پارێزگاری بكەن، كە كەوتونەتە دەست ئەدیبەكان ئاوا سیمای واقیعییان شەمزاندون. سەرە ڕای ئەمە لە دووتۆی بەڵگەلێكی بە جێماو لەو مەودا زەمەنییە هۆنراوە گەلێك هەن كە هێشتا دیمەنە ڕاستەكییەكەیان وەكوو خۆی ماوەتەوە، وەك ئەم دوو بەیتییە كە بە ناوی “بابا تایەر”ەوە تۆماركراوە و دێڕی سێهەم لە سەر (فاعلاتن مفاعیلان فعولن) كێشراوە یانێ هەمان تەفعیلەیەك كە “شمس قیس ڕازی” بە نادرووست، ناڕوا، هەڵەی زەق و لادان لە ڕێسای عەرووز ناوی لێدەبات. ئەمەش دوو بەیتییەكە:\nچو م دل‌ها پر از دردە چە واچم\nسنبلی كشتە بیم دامان الوند\nبەڵام لە «هفتێد ترانە» كە لە ساڵی (1317 ك) چاپكراوە، هیچ شيعرێك بە ساقی نەماوەتەوە، دیارە كە ئەم دووبەیتیانە لە لایەن “كۆكار” یان پێش ئەو لە لایەن كەسانی ترەوە سیمای درووستی ڕیتمەكەیان گۆڕراوە و بە قەولی ئەوان بە بەراوردكاری زانستی عەرووزی، ڕاستكراونەتەوە. سەرەڕای ئەمە هۆنراوەگەلێك هەن كە پێكهاتەیان بە ساقی ماوەتەوە. پڕۆفێسۆر “مار” لە بارەی ساقی كێشی ئەم دوو بەیتییە فەهلەوییانەوە، پێیوایە كە كێشی فەهلەویات لە چاو كێشی (هەزەجی شەشی قرتاو) كەمتر گۆڕراوە و لەم ڕوانگەوە زۆر كۆنترە لە فۆڕمی عەرووزی عەرەبی. تەنیا ڕێی چارە بۆ بەرگری لە فەوتاندنیان، و پەی بە دەركی ڕاستەكی كێشەكەیان، دەبێ وەك خۆیان بخوێنرێنەوە تا پێكهاتەی درووستیان دیاری بكرێتن، بەم رێبازە دەردەكەوێ كە ئەم شيعرانە لە نەفسدا خاوەنی جەوهەرێكن كە لە گەڵ پێوەری ڕێسای عەرووزدا ناگونجێن و ناكۆك و ناتەبا دێنە ڕێچكەی وێناكردن. تەنیا و تەنیا دەبێت لە چوارچێوەی یاسای فۆنێتیكی ئەو زوانگەلەدا كە هۆنراونەتەوە، باسیان لەسەر بكرێت .\nبۆ وێنە هەر لەم پێناوەدا ئاماژە دەكەین بە بۆچوون و ئەو بەڵگە زانستییە كە د. مێهردادی بەهار، زوانەوان و ئوستوورەناسی توكمەی ئێرانی لە كتێبی “جستاری چند در فرهنگ ایران”دا ئاماژەی پێكردووە. بەهار دەڵێ: رەحمەتیی “مجتبی مینوی” لە ژمارەی دووەمی ساڵی چوارەمی گۆڤاری ئەدەبیاتی زانكۆ تاراندا (25) بەیت لە شيعرەكانی بابا تايەر چاپكرابوو كە بریتی بوون لە دوو پارچە سێ بەیتی و شەش بەیتی و هەشت دووبەیتی. لە ئەم چەند شيعرەدا، جگە لە دوو دووبەیتی ئەویش بە جیاوازیەكی ئەوتۆوە، لە ناو دیوانەكەی بابا تايەر/دا نین. ئەم شيعرانە بە ژمارەی (2546) لە مۆزەخانەی قونیا/دا بە بەرواری (848) تۆماركراون. بەراوردكاری ئەم شيعرانە و ئەوانەی لە دیوانەكەی بابا/دا هەن، دەردەكەوێ جیاوازی زەمین تا ئاسمانە. هەر چەن لەم دەقە ڕەسەنانە نموونەیان نییە لە هەوێڵدا، بەڵام بە توێژینەویەكی تەنانەت مامناوەندی زوانەوانی دەردەكەوێ كە سەرجەمی دیوانەكەی بابا تايەر كە گوایێ هی ئەوە، ئاڵۆز و گوماناوییە. بەدەستەوە بوونی ئەم نموونە شيعرییە ڕەسەنانە، ئێمەی توێژكاران یاری دەدات كە دیوانەكەی بابا لە سەر پێوەرە زوانیە ئێرانیەكانی ڕۆژاوای ئێران- كوردی-(جەخت لە نووسەری ئەم وتارەیە)، بە تایبەت زوانی “پاڵەوانی” و یاسای گۆڕانكاری لەم زوانانەدا و بە چاوكردن لە دەقە نووسراوەكانی دەورەی ئیسلامی ڕۆژاوا – باكووری ڕۆژاوای ئێران، بەراوردكاری بكەین، تا ئەم دیوانە شيعرە لە بەندی دەست تێوەردانی بە ئەنقەست و ئاشكرای هەندێ كە تەنیا مەبەستیان بە “فارسی كردن”ی ئەم دیوانە بووە، رزگاری بكرێ، كە ئەم گۆڕەپانەش سوارەی چاكی ئەوێ . ئەمە بەڵگەیەكی حاشا هەڵنەگرە بۆ چەسپاندنی كوردی بوونی دیوانەكەی بابا تایەر. ئەمەش بەشێكە لەو 25 بەیتە كە لە فۆڕم و ناوەڕۆكدا نزیكە بە لەحن و شێوازی شيعری كوردی هۆرامی(ئورامەن):\n(زارج)ەم دی وەرایی (مورج) ئەدخورد\n(مورج)انی دو دەستی وە (خودا) دەرد\nناگەهان بامد ئان بازو داری\n(زارج)ەش كوشت و موران (زارج) ئەدخورد\n(داڵ)ێ (جە) ئەڵوەند (كۆهان) كەرد پەرواز\n(باز)ش بكوشت و خونش پاك واخوەرد\nبامەد (نەچیرەوان) (دەرد)ین وەدایین\nبە وەكدەش تیر و (داڵ) ئەژكار با دەرد\nبشە (نەچیرەوان) دەستت (وەچا)دەست\nچ (ئینەت) (وەدكارە) ئەژكار با دەرد\nفەنا مێ (نەشێێ) (ئینە) وەدكە من (كەرد)\nبە من هەر (ئان)ە (كەران) هەر وەد كە من (كەرد)\nئەو واژەگەلە وان لە نێو كەواندا هۆرامی ڕووتن و ئێستاش بێژەرانی هۆرامی گۆی پێدەكەن. وەك: زارج(ژەرەژ، كەو)، مورج(مرۆڤە، مێلوورە)، داڵ، نەچیڕوان، ئینەت، نەشێی، ئینە، كەرد، ئانە، و\nكەوێكم دیت، خۆراكی مێلوورەكانی دەخوارد\nمێلوورەكانیش، دەستی نزایان بۆ خوا بەرزكردەوە\nكتووپڕبازێكی ڕاوچی بەدەسەڵات هات و\nكەوەكەی كوشت و ئەم جار مێلوورەكان، كەوەكەیان دەخوارد\nهەڵۆیەك لە بەرزایی كێوی ئەڵوەندەوە هاتە فڕاندن\nبازەكەی كوشت و خوێنەكەی هەموو هەڵمژی\nڕاوچی بێ ڕەحم و قین لە دڵیش، پیاگەیی\nتیرێكی هاوێشت و هەڵۆكەی خست.\nبڕۆ ڕاوچی، دەستت خۆش بێ\nئەم بەدكارەتە لەكار خست\nئەم كارە دزێوە كە من كردم نابێتە هۆی ناوداریم\nهەر كارێكم كرد ئەوانیش بە منی ئەكەن.»\nلێكۆڵەران و ڕاڤەكارانی ئەدەبی پێیان وایە هۆكاری سەرناس بوونی “بابا تایەر” وا لە دوو بەیتییە هەمەكی فەهم و تایبەت پەسەندەكانیا، كە هۆنراوەگەلێكی-لانی كەم- چوار دێڕی و لە فۆڕمی دوو بەیتی كە زۆربەیان بە زاراوەگەلی ڕۆژاوای ئێران هۆنراونەتەوە. ئەم هۆنراوەگەلە كە دیمەنیان هێشتا ساق، ڕەسەن و خاوێن ماوەتەوە لە سەدەكانی دواییدا ناوی دووبەیتی یان(تەرانە) بڕا بە سەریاندا، ئەگینا پێشینیان بەم جۆرە هۆنراوانە دەیانگوت”فەهلەوی یان فەهلەویات”، كە لە هەر لە دێر زەمانەوە دانیشتوانی “ڕۆژاوای ئێران” هۆگری ئەم چەشنە هۆنراوە بووگن و جگە لە ڕۆژاوای ئێران «لە بڕێ لە ناوچەكانی‌تری ئێران فەهلەوییەكان، ناعەرووزی بوون و لە سەر ڕیتمی بڕگە وتراونەتەوە، وەك دوو بەیتییەكانی “شەرەفشاە” كی “گیلەكی زوان” لە سەدەی(8)ی كۆچیدا ژیاوە . وتنەوەی شيعری هیجایی تەنیا پێوەندی بەم ناوچانەوە نەبووە، شێوەكانتری ئێرانی وەك “تەبەری، گیلەكی، كازروونی، سمنانی، همدانی” و… باقی لەهجەكانی تر هەر بەم ئوسلووبە شيعریان هۆنیوەتەوە. دیارە بابا تایەر كە بە ڕەچەڵەك كورد بووە لە بازنەی ئەم ئوسلووبە شيعرییە قوتار ناكرێ و تەنانەت بە لووتكەش دەژمێررێت. ئەم جاڕدانە تەنیا سەرخانی دیوانەكەی بابا دەگرێتەوە، ئەگەر بە ڕووكردی زانستیانە و وردەكاری توێژینەوە بڕۆینە نێو ژێرخانی دەقەكانی ئەم هۆنیارەوە، شتێكیتر دەستگیرمان دەبێت. زوانەوانەكان پێیان وایە كە كركە یان«لەحن، تون، Tone»ی هۆرامی(اورامن) ژانێرێكە لە سروود و (مەلحوناتی فەهلەوی) كە هی «پارسی»یەكانە و بە زوانی «پالەوی» وتراون و شيعرەكانی لە سەر پێوانەی(یانزە بڕگەیی) كێشراون. لەم ڕوانگەوە«ئورامەن»، كۆنتر دەنوێنرێت لە زانستی (عەرووزی) عەرەب. عەرووزوانەكان بۆئەوەی تانوپۆی ئەم كێشە ڕەسەنە لەگەڵ پێی(افاعیل) زانستی عەرووزدا بگۆنجێنن و عەرووزیزەی بكەن، بە پێوەری ڕێساكانی عەرووز خوێندراوەتەوە و فۆڕمی (مفاعیلن، مفاعیلن، فعولن، U- – – ، U – – – ، U – -)، دەریای هەزەجی شەشی قرتاو(محزوف) یان كورتكراویان(مقێور) بۆ كێشانە كردوە. بەڵام ئەم چەشنە وتنەوە لە زوانی فەرهەنگی جەماوەری ناوچەكە(ادبیات عامیانە محلی) وەرگیراوە بۆیە پێیان گوتوە: «مەلحوون» یانێ سەرزاری و گوتاری، تا لە زاری ئەو خەڵكانەوە كە دایانناوە، نەخوێنرێتەوە، كێشە ڕاستەكییەكەی دەرناكەوێ. هەندێ لە توێژكاران ئەم شێوە سروودانە بە ناو «شێوازی هۆرامی» لە ئاوازی كوردیدا(سبك هورامی در اواز كردی) ناو بردووە. لە ڕوانگەی ئەوانەوە لەحنی«هۆرامی» لە زوانی كوردیدا، بە شێوازێكی تایبەتی گۆرانی وتنەوە«اوازە خوانی» دەوترێ كە ڕێخ و بنەماكەی بۆ ڕابردوویەكی زۆر دوور دەگەڕێتەوە. ئەمێستاكە تەنیا لایەنێكی كەم لە هونەرمەندانی كۆرد زوان كە سینە بە سینە لە پێشینیانەوە وەریانگرتووە، كەسێكیتر ناتوانێ ئەم شێوازە دابەزێنێ واتە «اجرای اواز» بكات. دیارە مەبەستی ئەم شیكارە “گۆسان”ـەكان یان«سیاوچەمانە بێژان»ی هۆرامییە، كە دەتوانن ئەم «لەحن»ە بڵێنەوە.\nڕێخی دەستەواژەی«هۆرامی» لە «ئورامون» یا «ئورامەن»ی «ئاوێستا»وە وەرگیراوە و لە زوانی «پالەوی»دا بە هەمان شێوەی «هۆرامی» هاتووە. هورامی لە زوانی پالەوی لە دوو توخمی «هو» یانێ خوش و «رامی» بە مانای “جوانی و رامش” كە لە فارسی «دەری»دا گۆڕراوە بە«خورەمی» یا «خورمی» . ئەمێستاكە لە كوردستان و باقی ناوچەكانیتری ئێراندا هەندێ واژە و دەستەواژە وەرگرتە لەم تۆخمە ڕەسەنە هەن، وەك: «هۆرامان» یا اورامان و «ورمێ، ئوورمێ یا ئوورمیە» لە ڕۆژهەڵاتی كوردستان و «اورامین، ورامین» لە ناوەندی ئێران. سەرچاوەكانیتر لە سەر ئەم توخمە ڕەسەنە شرۆڤەیان كردوە و نووسیویانە: «ئوورامەن چەشنێك گۆرانی و وتنەوەی تایبەت بە «پارس»ەكانە! و شيعرەكەشی بە زوانی «پالەوی» بووە. و یان ناوی گوندێكە ناسراو بە«اورامە» و چونكە ئەم شێوە«گۆران»یە لەلایەن كەسێك لە گۆرانیبێژان(خنیاگران، هونیواك‌كار)ی گوندەكەوە دانراوە بە «اورامن» ناوی دەركردوە . «اورامنان ملحونات فهلویات» لە بەحری هەزەجی موسەدەسی مەحزوف، دەریای شەشی قرتاو پێكهاتووە .\nكۆنترین سەرچاوە كە لە بارەی توخمی «ئورامەن و مەلحوناتی فەهلەوی» هاتۆتە شرۆڤاندن، نووسراوەیەكی چڕوپڕ و وتارێكی «زانستی-فەنی»یە لەلایەن عەرووززانی ناوداری سەدەی حەوتەمی كۆچی مانگی، شمس قیس ڕازی(كۆچ 640 ك.م). لە بەشێكی ئەم سەرچاوەدا نووسراوە:«خۆشترین كێشەكانی فەهلەویات دەریای هەزەجی شەشی قرتاوە(هزج مُسدس محزوف) و ئەمە هەر ئەو كێشەیە كە «خەسرەو و شیرینی نێزامی و وەیسی و رامینی فخرالدین ئەسعەدی گورگانی» پی چێكرابوو… كە لەحنی(الحان اواز) ئەم كێشە، پێدەڵێن «اورامنان». و دەریایەكیتری تازە(مستحدس) هەیە كێشەكەی (فاعلاتن مفاعیلن فعولن)ە كە پێیدەڵێن بەحری (مشاكل) كە لە سەر پاژێكی(مەحزوف)ی ئەم دەریا، ئورامەن(فەهلەویات) وتراوەتەوە وەك ئەم ئورامەنەی خوارەوە كە بێگومان هی بابا تایەرە و دوایی پێكهاتەكەی گۆڕراوە و خراوەتە نێو بازنەی خەفەكراوی دەریای هەزەجەوە:\nئەر كەریمون خواری ئەج كێ تەرسی\nوەر كوشیمون بە زاری ئەج كێ تەرسی\nئەزی نیمە دل، نە تەرسوم ئەج كێ\nئی كێهان دڵ تێ داری ئەج كێ تەرسی\nنووسەر لە بەشێكی‌تری ڕاڤەكەیدا دەڵێ: جە‌ماوە‌ری هە‌مە‌دان(مە‌بە‌ست كوردە‌كانە، جەخت لە نووسەری ئەم دێڕانەیە) و زەنجان(مەبەست ئازە‌رییە‌كانە كە زوانە‌كە‌یان سە‌ر بە بنە‌مالە‌ی كوردە، نە‌ك توركە‌كان كە دوایی هاتوون و لە ناوچەكەدا جێنیشتە بووگن) كاتیك ئە‌یانە‌وێ شيعری (پالە‌وی) بهۆننەوە، ناخۆئاگا دووچاری هە‌ڵە‌ی زە‌قی خوێندنەوە دە‌بن. لەم ئوسلووبەدا، دێڕێك بە‌م پێیە (مفاعیلن، مفاعیلن، فعولن، –U/—U/—U) كێشانە ئەكەن و پاشان ئە‌و دێڕە‌كەیتر بە پێوەری (فاعلاتن، مفاعیلن، فعولن، —U/—U/–U) دادە‌نێن. و هە‌ر وە‌ها زۆربە‌ی پێوانەی (فاعیلاتن، —-) لە جێی (فاعلاتن، –U-) و (مفعولاتن، —-) لە جیی (مفاعیلن، —U) چێدە‌كە‌ن .\nقەبووڵ و باوەڕكردنی ئەو وتە چەندان ئاسان نییە، ئایا لەو كاتانەدا یانێ سەدەی(7و6)ی كۆچی هەمەدانییەكان و زەنجانییەكان(ئازەرییەكان و كوردەكان)، لە هۆنراوەكانیاندا دووچاری دوو هەڵەی زەق بوون؟ ئەگەرچی بە پەیلوای “شمس قیس” كە هەندێ هۆنراوەی پالەوی(فەهلەوی) لە ڕێسای عەرووزی عەرەبیدا لایان داوە، بێگومان بۆچوونێكی زانستی و لۆژیكییە، بەڵام ئەمە كامە زانستە كە بە ئەو ئیجازەی دەست تێوەردانێ ئەدات كە هۆنینەوەكانی نەتەوەكانیتر كە خاوەنی هەندێ دیاردەی تایبەتن، درووست یان نادرووست لە قەڵەم بدات، و جەخت بكات و بڵێت مادام هۆنراوەگەلێك كە لە ڕێسای عەرووزدا نەگونجێن ئیتر هەڵەی زەق بە ئەژمار دێن؟!”شمس قیس” خۆی لە شوێنیكیتردا لە لەحنی اورامن(موسیقی هۆرامی) بە باشی یاد دەكات و جەخت دەكات و دەڵێت: « بە گشتی جەماوەری ئێران لە عاليم و عامی، و بڵند پایە و نەوی پایە، خوشحاڵن بە هۆنینەوە و خوێندنەوەی شيعری فەهلەوی، و تێدەكۆشن بە دڵ گوێی بۆ ڕاگرن، چما هیچ دەنگێك و نەوایەك لە شێوەكانی عەرەبی و دەری و گۆرانییە سێحراوییەكانی‌تر دڵیان و هەستیان نابزوێنێت جگە ئەم كركە:\nلەحن ئوورامەن و بەیت پەهلەوی\nزەخمەی ڕوود و سەماع خەسرەوی\nبێ گومان ناخۆئاگا مەبەستی شەمس قەیس لە هەڵە زەقەكانی هەمەدانیان و زەنجانیان(كوردەكان و ئازەریییەكان) بە هە‌مان توخمی كركە دە‌نگ(Tone of voice)ە و توخمی(تەكیە) لە پێكهاتەی شیعری هورامییدایە كە ئێستاش جگە لە كە‌سانێكی زوانزان، شارەزا و هونە‌رمە‌ند كە ئەبێ شارە‌زاییان لەم بارەوە ببێت و ئە‌م كركە دە‌نگانە دروست وەك خۆیان بخوێننە‌وە(ملحون)، تا پەی ببەن بە ئوسلووبی ڕەسەنایە‌تی مۆسیقا دەرەكییەكەیان، بۆیە عەرووزوانێكی توكمە وە‌كو (شمس) بە دیدی پێوانەی بەرامبە‌ری بڕگە كورت و درێژەكان(قید تساوی) و ڕێسای عە‌رووز لە‌م دیاردە دە‌كۆڵرێتەەوە و ئە‌م ڕووكردە زوانییە‌ی (همدانی)یەكان و (زنجانی)یەكان بە لادان لە ڕێساكان و پێوانەكانی عە‌رووز و هە‌ڵە‌ی زە‌ق وە‌سف دە‌كات. نووسەری ئەم دێڕانە پێیوایە ئە‌م چە‌شنە شيعرانە بۆیە پێیان دەوترێ «مەلحون»، كە خوێندنەوەی درووستیان مەرجی سەرەكییە بۆ دەرخستنی كێشەكەیان. هەروەها كە لە شيعری زاراوەگەلی جۆراوجۆری ئەمڕۆی ئێران وەكوو(كوردی، لوڕی، تەبەری و…) تا درووست وەك زارەكەی خۆیان نەخوێندرێنەوە، كێشە درووستەكەیان دەرناكەوێ. دەقە بڕگەیی كۆنەكانی «گاساكان» و «درەختی ئاسووریك»، «ماتیكان گجستك ابالیش» و هەندێ بەڵگەی تر… پێش ئیسلام و ڕەوتی چواردە سەدەی شيعری هۆرامی پاش ئیسلام لە هورمزگان، یارسەكان، ئورامەنەكانی دەقەكانی دایە تەورێزی هۆرامی(4 ك.م)، جەلالە خانمی لوڕستانی(4 ك.م)، دایە خەزانی سەرگەتی(5 ك.م) ، بابا تایەری لۆڕ(4 ك.م)، شێخ سەفی هەردەوێڵی(8 -7 ك.م) و سەیدی هۆرامی(13 ه.ق)بەڵگەی ديارن بۆ سەلماندنی ئەم بۆچوونە.\nپێكهاتەی مۆسیقای دەرەكی ئەو دوو بەیتیانە كە لە مێژووی چواردە سەدەی شيعری كوردی بە تایبەت لە شيعری هۆرامیدا تۆمار كراون و عەرووززانەكان ویستوویانە بە زۆرەملێ پێكهاتەی كێشەكەیان بگۆڕن و جیاوازییەكان بە پێوەری دیاردەی عەرووز لێكبدەنەوە، شێوازی هۆرامی یان(ئوورامن)ە. بە ڕاڤەی ژێرخانی زوانەكە دەردەكەوێ كە ئەمە كركە دەنگە (پڕۆسەیەكی دەنگ سازییە(فرایند واجی، Phonemic process)، كە شيعری (مەلحون) و مۆسیقای دەرەكی ئەم دەقانە لە گەڵ ڕێساكانی عەرووز، جیا دەكاتەوە و “ڕیتم” و “هارمۆنیا” لە چامەكەدا ساز دەكات، نە بەرامبەری بڕگەی كورت و درێژ لە دوو دێڕدا(قید تساوی). بێگومان دەقەكەی “بابا”ش لەم یاسا قوتار نییە.\nابوترابیان د. محمد رەزا، از هورامی تا ارومیە، تهران، نشر دلارنگ، 1385ه.ش\nبهار محمد تقی، سبك شناسی شعر، ج 1 مۆسسە مەتبوعاتی علمی 1347 ه.ش\nبهار مهرداد، جُستاری چند در فرهنگ ایران، نشر فكر روز، 1373ه.ش\nتاوەگۆزی مەولەوی، دیوانی شيعر، لێكدانەوەی عەبدولكەریم مودەڕێس، چاپ سەیدیانی مەهاباد\nجامی مۆئەزن، ئەدەبی پەهلەوانی، نشر قەترە\nخالقی موتلەق جەلال، گل رنج های كهن، تهران، نشر مركز، 1372ه.ش\nخلف تبریزی، برهان قاتع، محمد معین، ج1، تهران، امیر كبیر، 1361ه.ش\nدایرەالمعارف بزرگ اسلامی، ب10، سازمان چاپ و انتشارات وزارت ارشاد اسلامی، تهران 1380ك.ه\nدوستخواە جلیل، اوستا جلد 2 تهران، نشر مروارید 1370\nدهخدا علی اكبر، مقدمە لغت نامە، مقالە دكتر احسان یار شاتر، تهران، انتشارات دانشگاه تهران، 1373\nڕازی شمس قیس المعجم فی معاییر اشعارالعجم، تهران، انتشارات زوار، اردیبهشت 1360ه.ش\nڕازی شمس قیس، بە كوشش سیروس شمیسا، تهران 1373ك.ه\nرامان، ساڵی دوازدهە‌م، ژ 128، 2008م\nزرین كوب د.عبدالحسین، جستجو در تێوف ایران، انتشارات امیر كبیر، تهران 1363ه.ش\nشەمیسا د. سیروس، سبك شناسی شعر، انتشارات فردوس، تهران 1374 ك.ه\nشەمیسا د.سیروس، سیر رباعی در شعر فارسی، تهران 1363ك.ه\nشفیعی كدكنی د.محمد رەزا، گزیدە غزلیات شمس، چاپخانە سپهر، تهران 1365 ه.ش\nسەفا د. زەبیح‌الله، گنج سخن، ب 1، انتشارات ققنوس، تهران 1363ك.ه\nێفا د. زەبیح‌الله، تاریخ ادبیات در ایران، ب 2، انتشارات فردوس، تهران 1366 ك.ه\nعەباسی جەلیل، حقیقت عریان، زرێبار، ژ2، ساڵی یەكەم، 1377ك.ه\nفرە‌وشی بهرام، فرهنگ پهلوی، چاپ اول، تهران، انتشارات بنیاد فرهنگ ایران، 1346ه.ش\nكریمیان نادر سردشتی، تاریخ هورامان، نشر احسان تهران 1386ه.ش\nكسروی احمد، بە كوشش یحیی زەكا، تهران، انتشارات فراكلین، 2536ش\nمحە‌مەدپوور عادڵ، سۆزی لیریكا لە ئە‌زموونی شیعری كوردیدا، پەخشكاری ئێحسان، تاران 1388ك.ه\nمحەمەدپوور عادڵ، شەبەنگی زوانی كوردی هۆرامی لە گاساكان تا…، چاپخانەی بابان، سلێمانی 2008ی ز\nناتل خانلری د. پرویز ، وزن شعر فارسی، تهران، بنیاد فرهنگ ایران، 1354 ه.ش\nهورامی ێەیدی، دیوان شعر، لێكۆڵینەوە محمد امین كاردۆخی، چاپخانەی كامەران، سلێمانی 1971ز\nسەفیزادە سدیق، مێژووی وێژە‌ی كوردی ب1 و 2، بانە، انتشارات ناجی، 1370ه.ش\nیاسمی رشید، مجلە ارمغان، سال دهم، ێێ 70-66


کوردیپێدیا - راگەیاندنی کۆتاییهاتنی کۆنگرەی چوارەمی حزبی کۆمۆنیستی کرێکاریی کوردستان\n📝 راگەیاندنی کۆتاییهاتنی کۆنگرەی چوارەمی حزبی کۆمۆنیستی کرێکاریی کوردستان | پۆل: بەڵگەنامەکان | زمانی بابەت: 🏳 کوردیی ناوەڕاست\nراگەیاندنی کۆتاییهاتنی کۆنگرەی چوارەمی حزبی کۆمۆنیستی کرێکاریی کوردستان\nڕۆژانی 19و20-12-2014 کۆنگرەی چوارەمی حزبی کۆمۆنیستی کرێکاریی کوردستان، بەبەشداری نوێنەرانی ڕێکخستنەکانی کوردستان و دەرەوی ووڵات و بە ئامادەبوونی وەفدی حزبی کۆمۆنیستی کرێکاریی عێراق‌و ژمارەیەک میوان، بەرپاکرا.\nکۆنگرە بەسرودی ئەنتەرناسیونال و دەقیقەیەک وەستان بۆ ڕێزلێنان لەژیان و خەباتی هاوڕێیانی گیانبەختکردووی رێگای ئازادی وسۆسیالیزم‌و بەتایبەتی هاورێ ئازاد ئەحمەد دەستی پێکرد. هاوڕێ عوسمانی حاجی مارف، سکرتێری کۆمیتەی ناوەندی ووتەی کرانەوەی کۆنگرەی پێشکەشکردو تیایدا ئاماژەی بە گرنگی‌و جێگاو ڕێگای کۆنگرەی چوارەمی حزب کرد لە پەیوەند بەهەلومەرجی ئیستای ناوچەکەو عێراق‌و کوردستان‌و ئەو ئاڵوگۆرانەی کەبەهۆی سەرهەڵدانی داعشەوە سەریان هەڵداوە.\n1/راپۆرتی کارو چالاکیەکانی حزب لەنێوان دوو کۆنگرەدا.\n2/ بەڵگەنامەی "مانیفێستی حزبی کۆمۆنیستی کرێکاری بۆ ئاڵوگۆری شۆرشگێڕانە و دامەزراندنی کۆمەڵگایەکی ئازادو یەکسان لە کوردستان"\n3/دوو بەڵگەنامە لەپەیوەند بەئاڵوگۆڕە سیاسیەکانی دوای گرتنی موسڵ لەلایەن تیرۆریستانی دەوڵەتی ئیسلامی(داعش)ەوە.\n5/ بریارو بڕیاڕنامەکان.\nلەدووەم بڕگەی بەرنامەی کاری کۆنگرەدا، هاوڕێ ڕێبوار ئەحمەد قسەوباسێکی لەسەر بەڵگەنامەی "مانیفێستی حزبی کۆمۆنیستی کرێکاری بۆ ئالوگۆری شۆڕشگێڕانەو دامەزراندنی کۆمەڵگایەکی ئازادو یەکسان لە کوردستان"، پێشکەش کردو تیایدا، ئاماژەی بەگرنگی‌و جێگاوڕێگای ئەم بەڵگەنامەیەی لەخەباتی حزب‌و جوڵانەوەی کۆمۆنیزمی کرێکاری بۆ ئاڵوگۆرپێدانی شۆڕشگێرانەی کۆمەڵگای کوردستان کردو هاوکات بەربەستەکانی بەردەم خەباتی چینی کرێکار بۆشۆڕشی سۆسیالیستی و ڕێگاکانی بەسەرئەنجام گەیاندنی ستراتیژی حزب وقۆناغەکانی خستەروو. پاش قسەوباس‌و سەرنجی هاوڕێیان کۆنگرە ئەم بەڵگەنامەیەی پەسەندکردو کۆمیتەی ناوەندی ڕاسپارد لەبەر ڕۆشنایی باسەکانی کۆنگرەو ئەو سەرنجانەی خرانەروو، دەقی کۆتاییەکەی ئامادە بکات‌و بیکات بە بنەمای کارو هەڵسوڕانی حیزب.\nلەبڕگەی سێهەمی باسەکاندا، دوو بەڵگەنامەی جیاواز سەبارەت بە ئاڵوگۆڕە، سیاسیەکانی دوای گرتنی موسڵ لەلایەن داعشەوە خرانە بەردەم کۆنگرە. یەکێکیان بەڵگەنامەی "ئاڵوگۆڕە سیاسەکانی ئەم دواییانەی عێراق‌و کوردستان و پلاتفۆرمی هەردوو حیزب.." بوو. ئەوی دیکەیان " پلاتفۆرمی حزبی کۆمۆنیستی کرێکاری کوردستان لە شەڕی دژی داعش و تیرۆریزمی ئیسلامیدا" کە لەلایەن هاورێ ئاسۆکەمالەوە، پێشکەش کرا. هاورێیان عوسمانی حاجی مارف، ئاسۆ کەمال وموئەیەد ئەحمەد لەبارەی بەڵگەنامە ئامادە کراوەکانەوە، قسەوباسیان پێشکەشکرد. پاشان نوێنەرانی کۆنگرە وتووێژی چڕو هەمەلایەنەیان لەبارەی هەردوو بەڵگەنامەکەوە کردو سەرەنجام، بەڵگەنامەی هاوبەشی هەردوو حزب پەسەند کراو کۆمیتەی ناوەندی داهاتوو ڕاسپێردرا کە لەسەر بنەمای سەرنج و باسەکانی ناو کۆنگرە، بەڵگەنامەکە، دارێژێتەوە و ئەو لایەنانەی پلاتفۆرمی هاورێ ئاسۆ کەمال کە لە قسەوباسەکانی کۆنگرەدا پێداگری لەسەرکرا، لەو بەڵگەنامەیەدا بگونجێنێت.\nبڕگەی چوارەمی بەرنامەی کاری کۆنگرە تایبەت بوو بە بەرنامەی حیزب "بەرنامەی دونیایەکی باشتر" و ئەو ئاڵوگۆر و چاکسازیانەی،کە بەپێی بڕیاری کۆنگرەی سێهەمی حیزب، تێیدا ئەنجامدرابوو. کۆنگرە رەزامەندی لەسەر ئاڵۆگۆریەکان نیشانداو کۆمیتەی ناوەندی داهاتووی ڕاسپارد، کە گەڵاڵەی کۆتایی بەرنامە لەبەر ڕۆشنایی ئەو سەرنجانەی خرانە ڕوو ئامادە بکات‌و بڵاوی بکاتەوە.\nلەبەندی بڕیارو بڕیارنامەکاندا، کۆنگرە چەند بڕیارێکی خستە بەرباسەوە کەلەڕاستای "گۆڕانکاری لەشێوەکاری ڕابەری"،" سیاسەتی ڕاگەیاندنی حزب"، "یاسای یەکسانی ژن وپیاو"دا ئامادەکرابوون. لەئەنجامدا بەشێک لەم بڕیارانەی پەسەند کردو ژمارەیەکیشی سپارد بەکۆمیتەی ناوەندی داهاتوو. هەر لەم بەندەدا کۆنگرە بڕیاریدا پەیامی پشتیوانی بۆ مقاوەمەت و ڕاوەستانەوەی دلێرانەی چەندمانگەی خەڵکی کۆبانی لەبەرامبەر پەلامارەکانی داعشدا بۆسەر ئەم شارە بنێرێ.\nدوا بەندی کۆنگرە هەڵبژاردنی کۆمیتەی ناوەندی حزب بوو کە لەژێر چاودێری‌و بە ئامادەبوونی دادوەرو نوێنەری پارێزگا بەڕێوەچوو. دوای کردنەوەی دەرگا، بەڕووی خۆکاندیدکردنی هاوڕیاندا، سەرەنجام هەریەک لە هاوڕێیان" عوسمانی حاجی مارف،محسن کەریم، ڕیبوار ئەحمەد، خەسرەو سایە، بەهار مونزیر، دەشتی جەمال، عیرفان کەریم، حسێن ساڵەح، وەستا مەهدی، مستەفا باهیر، موئەیە‌د ئەحمەد"بە ئەندامانی هەمیشەیی‌و هاورێیان"جەبار مستەفاو جەمال محسن"ی وەکو ئەندامانی یەدەکی کۆمیتەی ناوەندی هەڵبژێردران.\nڕاستەوخۆ دوای تەواوبوونی کۆنگرە، کۆمیتەی ناوەندی پلنیۆمی حەڤدەهەمی خۆی گرێدا، کە تیایدا هەریەک لە هاوڕێیان عوسمانی حاجی مارف، محسن کەریم، عیرفان کەریم، بەهار مونزیر، حسین ساڵەح" وەکو ئەندامانی مەکتەبی سیاسی هەڵبژێردران‌و هاوڕێیان عوسمانی حاجی مارف و محسن کەریم وەکو سکرتێرو جێگری سکرتێر هەڵبژێردران.\n3. 👁 21-12-2014\n2. 👁 بەهار مونزیر\n📅 رۆژی دەرچوون: 21-12-2014\n➕ ئەم بابەتە لەلایەن: (هاوڕێ باخەوان)ەوە لە: Dec 23 2014 9:57AM تۆمارکراوە\n👁 ئەم بابەتە 7,124 جار بینراوە\nفایلی پەیوەندیدار 46,657


📕 ئولیڤەر تویست پەڕتووکخانە\n📅 کاتی تۆمارکردن Sep 22 2011 12:13PM\n👁 ئەم بابەتە 15,756 جار بینراوە\nنووسەر : چارلس دیکنز وەرگێران بو کوردی : روژهات س [ زۆرتر... 👁] 📕 ✖ 0 0 ✔ 99% ✍ هـ.ب. 22-9-2011 12:13:48\n📕 ئۆلیڤەر تویست 2 پەڕتووکخانە\n📅 کاتی تۆمارکردن Aug 6 2019 12:10PM\nنووسینی: چارلز دیکنز. وەرگێڕانی: ئەبوبەکر شیوەڕە [ زۆرتر... 👁] 📕 ✖ 0 2 ✔ 99% ✍ ز.س. 6-8-2019 12:10:20\n| کاتی ئافراندنی لاپەڕە: 15,459 چرکە!


ئەنجومەن و سەرۆکی پادێ هەڵبژێردران – کوردی – RojNews.News\nئەنجومەن و سەرۆکی پادێ هەڵبژێردران\n24/02/2020 - 2:08:05 pm\nهەینی, 21 يول 2017 – 10:13\nڕۆژنیوز – مەهاباد و سالم\nپارتی ئازادی و دیموکراسی ئێزدیان- پادێ، کە دوو ڕۆژ پێش ئێستا یەکەمین کۆنگرەی بەڕێوەبرد، پاش کۆنگرەکە ئەندامانی ئەنجومەنی پادێ و سەرۆکی پارتەکەیان ڕاگەیاند.\nڕۆژی ١٩ی تەموز، پادێ یەکەمین کۆنگرەی بەڕێوەبرد، لە ئەنجامی کۆنگرەکەدا ٢٩ کەس وەکو ئەندامانی ئەنجومەنی پادێ هەڵبژێردران و پاشان کۆبوونەوەیەکیان بەڕێوەبرد، لە کۆبوونەوەکەدا سەرۆک و جێگری سەرۆکی ئەنجومەنەکە هەڵبژێردران.\nڕاگەیەندرا کە قەحتان عەلی، سەرۆکی گشتی پادێ و موراد خەلەل و مەدیحا موراد جێگرەکانی سەرۆک دەبن.\nلەم بارەیەوە، قەحتان عەلی قسەی بۆ ئاژانسەکەمان کرد و وتی:”لە مێژوو خەڵکی ئێزدیدا تا ئێستا هیچ حزبێک دانەمەزراوە، پاش فەرمانی ساڵی ٢٠١٤ خەڵکی ئێزدی بڕیاریان دا حزبێک دامەزرێنن، لە ڕۆژی ٢٥ی ئایاری ساڵی ٢٠١٦دا خەڵکی ئێزدی کۆبوونەوە و دامەزرانی پارتی ئازادی و دیموکراسی ئێزدیانیان ڕاگەیاند، بنەمای ئەم حزبە ڕێکخستنی خەڵکی ئێزدییە”.\nقەحتان عئەلی وتیشی:”بۆ ئەوەی جارێکی دیکە فەرمانمان بەسەرنەیەت، پێویست بوو حزبێکمان بۆ ڕێکخستنی سیاسی خەڵکەکەمان هەبێت، زیاتر لە ١٥٠ کەس لە کۆنگرەکەدا بەشدار بوون، پێویستە خەڵکی ئێزدی بەرژەوەندی تاکەکەسی و خێزانییەکانیان وەلانێن و بەشداری پادێ بن”.\nمەدیحا موراد، جێگری حزبەکەش وتی:”بۆ بەرگری لە مافی ژنان بەشداری ئەو حزبەم بووم، چونکە لە کۆمەڵگای ئێزدیدا ژنان زیاتر لە هەمووان ئازاریان چەشتووە، لە ساڵی ٢٠١٤دا هەزاران ژنی ئێزدی ڕفێندران، بۆ ئەوەی ڕێگری بکەین لە ڕوودانی فەرمانێکی دیکە و نەیەڵین ژنانی ئێزدی جارێکی دیکە بڕفێندرێن پێویستە خۆمان ڕێکبخەین”.\nهەروەها ڕاشگەیەندرا، کە ئەنجومەنی بەڕێوەبەرایەتی پادێ لەم هەفتەیەدا کۆبوونەوەیەک بەڕێووەدەبات.


تیۆدۆر ئادۆرنۆ - بنکەی روناکبیریی گەلاوێژ :: Gelawej\nمەزنە فەیلەسوفی ئەڵەمانی (مارتن هایدیگەر)، لەشوێنێكدا دەنوسێت: (دوو زمان بۆ فەلسەفاندن هەیە، زمانی یۆنانی و زمانی ئەڵەمانی).\n(هایدیگەر)بەو قسەیەی دەیویست تەعبیر لەوەبكات كەفەلسەفەو كێشە ئاڵۆزەكانی، تەنها لەڕێی زمانی ئەڵەمانی و یۆنانیەوە گوزارشتی لێدەكرێت. ئەو دەیوت لەكۆندا زمانی گریك زمانی فەلسەفە بووەو لەئێستاشدا، زمانی ئەڵەمانی توانای ڕاپەڕاندنی ئەو ئەركانەی هەیە.\nلەڕاستیدا‌و بەچاوخشاندنێكی خێرا بەسەر مێژووی فەلسەفەدا، دەبینین ئەو قسەیەی (مارتن هایدیگەر) حەقیقەتی زۆری تێدایە، چونكە كاروانی مێژووی فەلسەفەی خۆرئاوا، ڕووبەرێكی گەورە‌و گرانی فەیلەسوفانی گریك و ئەڵەمانی داگیریان كردووە.\nهەر لە (هیراكلیت و پارمنیدس و ئەنكسیماندەرس و سوكرات و ئەرستۆ و ئەفلاتۆن) ەوە بۆ (كانت‌و هیگڵ و فیختە و ماركس و نیچە و هایدگەر و ئادۆرنۆ و هۆكهایمەر و هاپرماس و پیتەر سڵۆتەردایك و.. هتد).\n(تیۆدۆر ئادۆرنۆ) ناوێكی دیارو سەنگینی كایەی فەلسەفەی ئەڵەمانیە‌و یەكێكە لەبیریارە بەناوبانگەكانی قوتابخانەی فرانكفۆرت، ئەو قوتابخانەیەی ساڵی 1923 لەلایەن (فیلكس ڤایل)ەوە دامەزرێنراو بەدرێژای ئەم نەوەدو شەش ساڵە، خزمەتێكی گەورەی بەكۆمەڵگە مرۆییەكان كردووە.\n(ئەدۆرنۆ) ساڵی 1903 لەشاری فرانكفۆرتی ئەڵەمانی هاتۆتە دنیاوەو ساڵی 1969 بەنەخۆشی دڵ كۆچی دوایكردووە. لەماوەی 65 ساڵەی تەمەنیدا، باس گەلێكی زۆری لەبوارە جیاجیاكانی فیكر و فەلسەفە و سۆسۆلۆژیا و هونەر و كلتور و موزیكدا نوسیووە.\nئەمڕۆ لەسەرتاسەری جیهان و لەتەواوی ئەو بوارانەدا، نوسینەكانی بونەتە ژێدەرێكی گرنگ بۆ تێگەیشتن لەجیهانی مۆدێرن و حاڵی بوون لەو كێشە و قەیرانە زۆرانەی لەئێستادا بەرۆكی مرۆڤایەتیان گرتووە..\nئەم پیاوە هەر نوسەرێكی ئاسایی نەبووە، بەڵكو ڕەخنەگرێكی سەرسەختی كۆمەڵگەی مۆدێرنیش بووە. ئەو كۆمەڵگایەی بەهۆی گەشەی زۆری ئامێرەكانی تەكنیك و تەكنۆلۆژیاوە، مرۆڤ و زیندەگیان كۆنترۆڵكردووە.\nلەگەڵ هاتنە سەركاری نازیەكاندا، وەكی تەواوی ئەندامانی قوتابخانەی فرانكفۆرت وڵات جێدێڵێت‌و ڕودەكاتە شاری نیویۆرك لەوڵاتە یەكگرتووەكانی ئەمریكا‌و لەوێ درێژە بەپرۆژە فەلسەفیەكانی دەدا.\n(ئەدۆرنۆ) بەحوكمی ئەوەی لەبنەماڵەیەكی مۆسیقیدا گەورەبووبوو، بەشێكی زۆری نوسینەكانی تەرخان بوو بۆ ئەو بوارە. لەوانە مۆسیقای جاز و پێشكەكیەك دەربارەی سۆسیۆلۆژیای مۆسیقا‌و كتێبی (گەڕان بەدووی ڤاگنەر و كتێبە چاپ نەكراوەكان).\nلەبواری فەلسەفە‌و سۆسیۆلۆژیاشدا، بەرهەمگەلێكی دیكەی هەیە، ڕەنگە بەناوبانگترینیان كتێبی (مینیمیامۆرالیاو دیالەكتیكی ڕۆشنگەری)بن، كەئەمەی دواییان بەهاوبەشی لەگەڵ (ماكس هۆركهایمەر)دا نوسیویەتی.\nشەبەنگی خۆکوشتن لەدیوانی "لەغوربەتا"


20/08/2019 1043 جار خوێندراوه‌ته‌وه\nتا ساڵی 2013، كەس هیچ شتێكی دەربارەی (كچەكانی هیتلەر) نەزانیوە، كاتێك ئاشكرا بوو، كە 15 شۆخ و شەنگی ئەڵمانی هەموو رۆژێك و بۆ ماوەی چەندین ساڵ تامی خواردنە ئامادەكراوەكانیان كردووە بۆ رابەری نازی ئەدۆلف هیتلەر.\nئەو شۆخ و شەنگانە زانیویانە، كە خواردنی هەر ژەمێكیان كۆتایی ژیانیانە، بەوەی رەنگە خواردنی بەیانی و نێوەڕۆو ئێوارە ژەهراوی كرابێت، لەوەش ناخۆشتر ئەوەبووە، ناچار بوون بەوەی تامی ئەو خواردنانە بكەن لە هەر دۆخێكدا بێت.\nرابەری نازی داوای كردبوو پشت بە كچی بنەماڵە رەسەنەكانی ئەڵمانیا ببەسترێت بۆ تاقیكردنەوەی نموونەیەكی خواردن لە هەر ژەمێكدا، چونكە هەوڵ هەبوو بۆ كوشتنی لەرێگەی ژەهرپێدانییەوە، جا چ ئەوانەی لە بەرەی هاوپەیمانەكان بووبن یاخود دەروبەری خۆی، دیارە ئەم رۆڵ گێڕانە بە شەرەف ئەژماردەكرا بۆ هەركەسێك ئەنجامی بدایە و شێوەیەك بووە لە خزمەتكردنی رابەری نازی.\nجیهان ئەم چیرۆكە سەمەرە تایبەتەی تیمەكەی نەزانیبوو تا ساڵی 2013، كاتێك یەكێك لەوانەی تامی ئەو خواردنانەیان كردووە بەناوی (مارگۆت فۆلك) و لەو چوارچێوەیەدا رۆڵی گێڕابوو، لە چاوپێكەوتنێكیدا لەگەڵ گۆڤاری (دیر شپینگل)ی ئەڵمانی و لە تەمەنی 95 ساڵیدا چیرۆكەكەی ئاشكراكرد.\nئەو چیرۆكە لە ئێستادا بەشێكی سەرەكییە لە شانۆگەریەك بەناوی (هیتلەرز تیسترز) (تامكەرانی خواردنی هیتلەر)، لەنووسینی (میشیل كولوس برۆكس)، تێیدا ئەندێشەی ئازاد كردووە، بۆ ئەوەی هەستی ئەو كەسە بزانێت كاتێك قوربانی بە ژیانی خۆی دەدات لەمیانی تامكردنی خواردنێك بۆ شتێكی تر نەوەك بەردەوامی بۆ ژیان.\nشانۆگەرییەكە لە زۆربەی شوێنە جیاوازەكانی ئەمریكا نمایشكراو پاشان ئەوێی تێپەڕاندو بۆ ماوەی مانگێك لە ڤیستیڤاڵی (ادنبرە فرینج) بۆ هونەر نمایشكرا؛ كە گەورەترین ڤیستیڤاڵی هونەری لەو جۆرەیە لە جیهاندا.\nئەو كارە، كە هیچ پیاوێك بەشداری تێدا ناكات فۆكەس دەخاتە سەر چیرۆكی چوار كچ ( لە راستیدا تیمەكە بریتی بوونە لە 15 كچ و بە نۆرە كاریان كردووە)، ئەوان لە باڵەخانەیەكدا نیشتەجێبوون وەك قوتابخانە بەكار دەهات لە نزیك بارەگای سەركردایەتی هیتلەر لە بەرەی رۆژهەڵات و دەكەوتە رۆژهەڵاتی پروسیا (پۆلەندای ئێستا).\nبرۆكس بە رێكەوت كاری لە چیرۆكی ئەم تیمەی تامكردنەدا كردووە، كاتێك لە زاری یەكێك لە هاوڕێكانییەوە بیستێ، كە هاوبەشی بوو لە نووسینەوەی كارێكیاندا، كاتێكدا چاوەڕوانی فڕینی فرۆكەیەك بوون.\nبرۆكس ئەو چركە ساتانە دەگێڕێتەوە و دەڵێت: هاورێكەم پرسیاری لێكردم بەوەی دەیەوێت ئەم چیرۆكە بنووسێتەوە؟ ئەگەر تۆ نایكەی ئەوا من پێی هەڵدەستم، بەڵای برۆكسەوە یەكسەر دەوڵەمەندی بابەتەكەی بۆ دەركەوت، كە ئەو پرسە جۆراوجۆرانە دەگرێتەوە ماوەیەكە بیری لێدەكاتەوە و كاری لەسەر دەكات، لە نمونەی چۆن كچە گەنجەكان هەڵسوكەوتیان كردووە، چۆن منداڵان لەبەرەكانی جەنگ بەكاردەهێنرێن، هەروەها قورسی ئەو ماوەیەی كچ دەكەوێتە هەرزەكارییەوە، سەرەرای پرسی هەل قۆستنەوەو یاریپێكردن لەلایەن سیاسییەكانەوە. لەگەڵ هەموو ئەمانەدا، كە كارێكی قورس و زەحمەت بووە، شانۆگەرییەكە لە واقیعدا گوزارشتە لە كۆمیدیا، جا ئەگەر رەشیش بێت.\nكۆتا كەس لەوانەی تامی خواردنەكانی هیتلەریان كردووە لە چاوپێكەوتنێكدا دەگێڕێتەوە، هەندێك لە كچەكان لەكاتی تامكردنی خواردنەكەدا فرمێسك بەچاویاندا دەهاتە خوارەوە لە ترساندا، دەبوایە تامی هەموو ئەو شتانەمان بكردایە، كە دەخرایە بەردەممان، پاشان ناچار بووین سەعاتێك چاوەڕوان بكەین، لەو ماوەیەدا هەستمان بە ترس دەكرد بەوەی تووشی نەخۆشی و ژەهر خواردن دەبین لە هەر چركەیەكدا بێت.\nدیارە هیچ یەكێك لەو كچانە بەهۆی ژەهرەوە گیانیان لە دەست نەداوە، بەڵام بە نزیكەیی چیرۆكەكەیان باوەڕ پێكراوە، بەڵكو لە راستیدا هیچ كەسیش نەیدەزانی ئەگەر فۆلك بەچاوپێكەوتنەكەدا باسی نەكردایە.\nپێدەچێت ئەم ژنە تاكە كەس بێت لەو تیمەدا، كە ئێستا لە ژیاندا بێت، دیارە لەگەڵ پێشكەوتنی هێزەكانی سۆڤییەت رووەو بەرلین لە كۆتا رۆژەكانی جەنگدا، ئەفەسەرێكی ئەڵمانی بە پلەی ملازم توانیویەتی بیخزێنێتە نێو شەمەندەفەری سەر بە وەزیری بانگەشەی نازی (جۆزیف گوبلز) روەو پایتەخت. بڕواش وایە سەرجەم ئەو كچانەی تر لە بالەخانەی قوتابخانەكەدا بەدەستی سەربازە سۆڤیەتیەكان كوژران بن.\nشانۆگەریەكە (تامكەرانی خواردنی هیتلەر) باس لە پێكەنین دەكات لەگەڵ ئەو كچە بێ تاوانانە و لەهەمان كاتیشدا پشتڕاستكردنەوەی ئەوەیە؛ گاڵتەجاڕی لەلایەن ستەمكاران و دەرون نەخۆشەكانەوە، یەكێكە لەو رێگایانەی لە رووی هێزو هەژموونەوە لاوازیان دەكات.


Add items form | 14ی تەمموز\nفیلمی 14ی تەمموز، کە لە دەرهێنانی دەرهێنەری کورد هاشم ئایدەمیرە، باس لە ئازار و ئەشکەنجەی پێشەنگانی #پەکەکە# دەکات لە زیندانی #ئامەد#ی باکوری کوردستان، ئەم فیلمە تاوەکو ئێستا بەشداریی چەندین فێستیڤاڵی نێودەوڵەتی کردووە و چەند خەڵاتێکیشی بەدەستهێناوە. فیلمەکە لە خولی سێیەمی فێستیڤاڵی نێودەوڵەتیی فیلم-ی #سلێمانی#دا بەشدارییکرد، کە لە ڕۆژی 10 بۆ 16ی ئۆکتۆبەر بەڕێوەچوو، لەسەر داخوازی بینەریش دوو جار نمایشکرا، لەلایەن فێستیڤاڵەکەشەوە خەڵاتی ڕێزلێنانی پێبەخشرا. هاشم ئایدەمیر، دەرهێنەری فیلمەکە خۆشحاڵیی خۆی لەبەرامبەر ئەو پێشوازییانەی کە لە فیلمەکەی کراوە دەردەبڕێت و دەڵێت: بینەران پێشوازییەکی باشیان لە فیلمەکە کرد و ئێمە بەوە دڵخۆش بووین، پێشوازییەکەش بۆ ئەوە دەگەڕایەوە، کە هەم ئەکتەرەکان کورد بوون و هەمیش چیرۆکەکەی چیرۆکی کورد بوو. فیلمی 14ی تەمموز باس لە بەرخۆدانی زیندانی ئامەد دەکات لە ساڵانی 1980-دا، کە تێیدا زیندانییە کوردەکان دەچەوسێندرێنەوە و ڕێگایان پێنادەن بە زمانی دایک قسەبکەن، لەبەرامبەردا زیندانییەکانی هەڵوێست دەردەبڕن، بەجۆرێک لە ساڵی 1982-دا یەکێک لە پێشەنگانی پەکەکە بەناوی 'مەزڵوم دۆغان'، وەک هەڵوێستێک بەرامبەر ئەو ئەشکەنجەیەی کە لەسەریان بوو، هاوکات لەگەڵ یەکەم ڕۆژی نەورۆز، ئاگری لە جەستەی خۆی بەردا، کە ئەوەش دەنگدانەوەی بەدوای خۆیدا هێنا و تاوەکو ئێستاش مەزڵوم دۆغان وەک سیمبولی نەورۆز ناودەهێندرێت. ئایدەمیر لەبارەی ناوەڕۆکی فیلمەکەیەوە بۆ ڕۆژنیوز دەڵێت: ساڵی 1980 بەرخۆدانێکی گەورە لە زیندانی ئامەد-دا بەڕێوەدەچوو، فیلمەکە بۆ پیشاندانی ئەو ڕۆحییەتە بەرخۆدێرەیە، کە تاوەکو ئێستاش لەناو کورداندا بەردەوامە، ئەوکاتە هەریەکە لە شۆڕشگێڕانی کورد و تورک لە پەکەکەدا 'کەمار پیر، محەمەد خەیری دورمووش، عاکف یەڵماز، عەلی چیچەک و مەزڵوم دۆغان و ساکینە جانسز'، لەناو ئەو زیندانە دڕندانەیەدا ڕۆحێکی بەرخۆدانیان پیشاندا. دەربارەی ئەوەی کە تا چەند گرنگە گەلی کورد سینەما بکاتە ڕێگایەک، بۆ گەیاندنی ئێش و ئازارەکانی، ئایدەمیر پێی وایە، کە سەدەی 21 سەردەمی ڤیدیۆیە، ئەوەش لەڕێگای تەلەفزیۆن بێت یان سینەما، دەشڵێت: گرنگی سینەما لەوەدایە تۆ دەتوانی لە فیلمێکی دوو کاتژمێرییدا ئەوەی کە دەتەوێت پیشانی بدەی، هەزاران ساڵە کورد لەناو تێکۆشان و قوربانیداندایە دەتوانرێت کاری گرنگی لەسەر بکرێت. هەتاوەکو ئێستا فیلمی 14ی تەمموز لە چەندین فێستیڤاڵی فیلم لە هەریەکە لە وڵاتانی هندستان، پۆلۆنیا، بەریتانیا و ئەڵمانیا بەشداریکردووە، هەروەها لە فێستیڤاڵی فیلمی #دهۆک#یش بەشداریکردووە و توانیویەتی دوو خەڵات لە بوارەکانی باشترین ئەکتەر و باشترین دەرهێنەری وێنەگرتن وەربگرێت، ئەمساڵیش بەشداریی لە فێستیڤاڵی نێودەوڵەتی فیلمی سلێمانی کرد و خەڵاتی ڕێزلێنانی فێستیڤاڵەکەی پێبەخشرا. هاشم ئایدەمیر، ساڵی 1979 لە پارێزگای ئەدەنەی تورکیا لەدایکبووە و تا تەمەنی 20 ساڵیی لە ئەدەنە بووە، دواتر چووەتە ئەستەنبوڵ و لەوێ بەشی سینەمای خوێندووە، لە ئێستاشدا دانیشتووی شاری ئامەدی باکوری کوردستانە. ئایدەمیر تاوەکو ئێستا دوو درامای بە ناوەکانی (خاک و ژیان و ڕەف) دەرهێناوە، هەروەها کاری دەرهێنانیشی بۆ فیلمی 14ی تەمموز کردووە، لە ئێستاشدا سەرقاڵی بڵاوکردنەوەی فیلمێکی سینەمایی دیکەیە بەناوی (وەرزی تووتڕک)، لەگەڵ ئەوەشدا لەکاتی خوێندنیدا لە زانکۆ چەند کورتە فیلمێکی بەرهەمهێناوە.


میللەت یان دەسەڵات – Standard Kurd\nلەلایەن ستاندار Posted on تشرینی یه‌كه‌م 1, 2017 172 جار بینراوە\nحاکم/ سابیر سمایل مەلا\nنەگەڕێینەوە مێژووی دووری درێژی گەلی کورد، تەنھا باسی ئەرکی میللەت بکەین لەم ریفراندومەی لە ٢٥ی ئەیلولی رابردووکرا بۆ سەربەخۆی خەڵکی کوردستان سەرباری تێبینی لەسەر کاتی ریفراندۆمەکە بەڵام میللەت بەرەو پیری سندوقی دەنگدان چوو، ئەم ریفراندۆمە قسەی و باسی زۆری لەسەرکرا بەڵام گوێیان لێنەگیرا، ڕۆژی دەنگدان بۆ ریفراندۆم خەڵکی کوردستان دەنگیداو ئەنجامی دەنگ ئاشکرابوو، کەواتە خەڵکی کوردستان ئەرکی سەرشانی خۆی بەتەواوی بەجێگەیاند، لە داھاتووشدا ھەر ئەرکێکی بکەوێتە سەرشانی جێبەجێیدەکات بۆ سەربەخۆیی گەلی کوردستان ، بەڵام ئەگەر دەنگەکان ھەر لە کۆگای کۆمیسیۆن ھەلبگیرێ و ئیشی لەسەر نەکرێت و نەبێتە ھۆی گۆڕانکاری لە داھاتووی خەلکی کوردستان لە ماوەیەکی نزیک خەلک لە دەنگی خۆی دەپێچێتەوە .\nبەرلەوەی خەڵک بەدواداچون بۆ دەنگەکانی بکات، لێرەدا ئەرکی دەسەڵاتی کوردی دەست پێدەکات سەرەتا ئاشکرا کردنی ئەو پەیوەندییە نێودەوڵەتییە ژێر بە ژێرانە و ئەو ئەو پەیمان و بەلێنانەی پێیان دراوبوو، ھەروەھا ئاشکرا کردنی ھەنگاوەکانی داھاتوویان بۆ خەلکی کوردستان.\nبۆ ئەو مەبەستە چەند پێشنیارێک دەخەمە روو بەو ھیوایەی سوودمەندی ھەبێت بۆ کارەکانی داھاتوو:\nیەکەم: لایەنەکانی کوردستان\n١- لیژنەی بالای ریفراندوم ھەڵبوەشێننەوە.\n٢- لیژنەی بالای گفتوگۆ بۆ گەیاندنی ھەنگاوەکانی داھاتوومان بۆ گەیشتن بە داھاتووەکی گەش. لیژنەکە پێک دێت لە ئەندامی ئەو دەزگایانەی خوارەوە :\n— پەرلەمانی کوردستان . — سەرۆکایەتی ھەرێم . — حکومەتی ھەرێم . — ئەنجومەنی دادوەری . — نوێنەری عەرەبەکانی کوردستان کە ئەندامیان لە پەرلەمانی کوردستان نیە.\n٣- پێویستە گۆڕان و کۆمەڵ و بەرەی تورکمان بەشدار بن لە لیژنەی خالی ( ٢ ) سەرەوە چونکە لە لیژنەی بالای ریفراندۆم بەشدار نەبوون.\nدووەم: یەک گوتاری و یەک بڕیاری کوردستانی:\n١- ئاشتبوونەوەی لایەنەسیاسیەکانی کوردستانی.\n٢- پەرلەمانی کوردستان شوێنی بڕیاری کۆتایی بێت، بۆ ھەر بڕیارێکی پەیوەندیدار بە چارەنوسی گەلی کوردستان .\nسێیەم: ئەرکی ئەندامانی کورد لە دەولەتی فیدرالی عێراق:\n١- ئەندامانی کورد لە دامودەزگاکانی دەولەتی عێراق بگەڕێنەوە سەر کارەکانیان بەتایبەتی ئەندام پەرلەمانەکان، بۆمەبەستی دروست کردنی ژینگەی دانوساندن لە گەل دەولەتی فیدرالی عێراق.\n٢- پێویست بوو رۆژی دوای ریفراندوم ئەندامانی پەرلەمانی عێراق وەک نوێنەری گەلی کوردستانیان لە دانیشتنی پەرلەمان بە ووتارێک لێکەوتەی ریفراندۆمان بگەیاندبایە پەرلەمانی دەولەتی فیدرالی عێراق.\nچوارەم: ئاشتکردنەوەی میللەت :\n١- ژیان و گوزەرانی خەلک باشتر بکەن، لە نێویاندا ھێزی پێشمەرگە .\n٢- ئاشتکردنەوەی دەنگدەری ریفراندۆم بە “بەڵێ و نەخێر و سپی و بەشدار نەکردوو”.\n٣- زیاتر بەرچاوی میللەت روون بێت لە داھاتوویدا\nپێنجەم: ڕاگەیاندنەکان و یەکدەنگی:\n١- دەسەڵاتداران بەیەک دووری و یەک چاو، بەیەک سۆز سەیری کۆی دەزگاکانی ڕاگەیاندن بکرێ نەوەک یەکێک دۆست و یەکێکی تر نەیار.\n٢- ڕاگەیاندکاران لە ئیستادا زیاتر رەچاوی باری دەروونی خەلکی کوردستان بکەن، ئەو ھێرش و رێوشوێنانەی نەیارو دوژمنانی کورد لەبەرامبەر خەڵکی کوردستان دەیگرنەبەر و کاریگەری لەسەر باری دەرونی دروستدەکات ھەندێک دەستیان سوک بکەن.\n٣- ڕاگەیاندنەکان بەیەکەوە دابنیشن بۆ دۆزینەوەی میکانیزمی تێپەڕاندنی ئەو دۆخە ئالۆزە لە بەرژەوەندی گەلی کوردستان .\nبڵاوکراوەی پێشووپەرلەمان بڕیارێکی ترسناک لەبارەی ئەنجومەنی سیاسی کوردستان-عێراق دەدات\nبڵاوکراوەی نوێترھەڵوێستێکی توند دژی ئەنجومەنی سیاسی کوردستان- عێراق ڕادەگەیەنرێت


بەشداری كۆمەڵە لە رێوڕەسمی كرانەوەی نوێنەرایەتی پەیەدە لە ئاتن - کۆمەڵەی زەحمەتکێشانی کوردستان\nبەشداری كۆمەڵە لە رێوڕەسمی كرانەوەی نوێنەرایەتی پەیەدە لە ئاتن\nرۆژی یەكشەممە 30 ئاوریل، بە بەشداری نوێنەری كۆمەڵە، نوێنەرایەتی پارتی یەكێتی دیموكرات لە ئاتنی پایتەختی یونان كرایەوە.\nلە رێوڕەسمەكەدا هاوڕی ئاكۆ محەمەد پور بە نوێنەرایەتی كۆمەڵەی زەحمەتكێشانی كوردستان بەشداری كرانەوەی نوێنەرایەتی پەیەدەی كرد‌و پەیامی كۆمیتەی یونانی كۆمەڵەی زەحمەتكێشانی پێشكەش بە بەرپرسانی نوێنەرایەتی پەیەدە كرد.\nhttps://www.komala.com/wp-content/uploads/2017/05/unanA.jpg 394 700 عەتا https://www.komala.com/wp-content/uploads/2014/03/logo.png عەتا2017-05-01 02:23:492017-05-01 02:23:49بەشداری كۆمەڵە لە رێوڕەسمی كرانەوەی نوێنەرایەتی پەیەدە لە ئاتن\nکۆبوونەوەی ناڕەزایی لە بەردەم باڵوێزخانە تورکیە لە دانمارک... هاوڕێ عومەر ئێلخانیزادە: داوا لە خەڵکی کوردستان دەكەین بەدەم بانگەوازی لایەنەکانەوە بێن...


سوود و حوكمی ڕۆژوو گرتن لەمانگی شەعباندا: ماڵپەڕی وەڵامەکان\nڕۆژووڕۆژووى سوننەتسوود و حوكمی ڕۆژوو گرتن لەمانگی شەعباندا\nسوود و حوكمی ڕۆژوو گرتن لەمانگی شەعباندا\nئایا سوود و حوكمی ڕۆژوو گرتن لەمانگی شەعباندا چیە؟\nرۆژوگرتن لە مانگى شەعباندا سوننەتە و زۆرگرتنیشی سوننەتە تەنانەت عائیشە رضي الله عنها دەڵێت: (( ما رأيته أكثر صياماً منه في شعبان))(1) واتە: نەمبینیوە پێغەمبەرى خوا ـ ﷺ ـ رۆژو زۆر بگرێت لە مانگى شەعباندا نەبێت. بۆیە پێویستە رۆژو زۆر بگیرێت لە مانگى شەعباندا لەبەر ئەم فەرموودەیە.\nئەهلى عیلم دەڵێن: رۆژوى شەعبان وەكو نوێژە سوننەتە جەخت لەسەر كراوەكانى نوێژە فەرزەكانە، وەكو بڵێى لەپێش رەمەزانەوەیە و وەكو پێشەكی و راتبەی مانگى رەمەزانە، بۆیە رۆژوى ئەو مانگە بەسوننەت گیراوە وە هەروەها شەش رۆژى مانگى شەوالیش وەكو راتبەى دواى فەرزى رەمەزانە. وە رۆژوى شەعبان سوودێكى ترى هەیە ئەویش بریتیە لە ڕاهێنانى نەفس و ئامادە كردنێتى بۆ رۆژو بۆ ئەوەى ئامادەباش بێت بۆ رۆژوى رەمەزان تا سووك و ئاسان بێت لەسەرى.\n(1) أخرجه البخاري، كتاب الصوم، باب صوم شعبان (1969).\nحوکمی ڕۆژووی ویصال چ کاتێک دەتوانم دەست بکەم بەگرتنی ڕۆژووی شەشەڵان ؟ حوکمی بەرۆژوو بوونی رۆژانی جەژنی قوربان ئايا دەتوانین لەم مانگە شەش ڕۆژ ڕۆژووى شەشەڵان بگرین و نیتەکەشمان بۆ قەرزى ڕەمەزان و سوننەتى شەشەڵانیش بێ؟ پێش خستنى ڕۆژووى سوننەت بەسەر ڕۆژووى فەرزدا\nسەردان: ١,٣٨٩ بەش: ڕۆژووى سوننەت\nپرسیاری دواترفەزڵ و گەورەیی سورەتى (الْمُـلْـك)پرسیاری پێشتردەرچوونى (مەنى) بە هۆى نەخۆشی غوسل واجب ناکا


له شه‌ڕی نێوان خوێندکارانی کورد عه‌ره‌ب له زانکۆی که‌رکوک 30 خوێندکار بریندارده‌بن\nی مانگی دوازده ١٨, ٢٠١٤\nڕاگرى فاکەڵتى وەرزش لە زانکۆى کەرکوک ، ڕەتیدەکاتەوە لە شەڕەکەى ڕۆژی چوارشه‌ممه‌ی نێوان خوێندکارانى کورد و عەرەبى زانکۆکەیدا هیچ خوێندکارێک کوژرابێت، دەڵێت ته‌نها 30 خوێندکار لە هەردوولا برینداربوون.\nدوێنێ چوارشەمە لە کاتى مەراسیمى یادکردنەوەى ڕۆژى ئاڵاى کوردستاندا لە زانکۆى کەرکوک شەڕە بەرد و دار لە نێوان خوێندکارانى کورد و عەرەب دا دروستبوو ، هۆکارى ئەو شەڕەش هەڵکردنى ئاڵاى داعش بووە لەلایەن خوێندکارە عەرەبەکانەوە.\nدکتۆر عومەر ئیبراهیم ڕاگرى فاکەڵتى وەرزش لەزانکۆى کەرکوک ، ئاماژە بەوە دەکات وەکو زانکۆى کەرکوک بڕیاریاندابوو بەشداربن لە مەراسیمى یادکردنەوەى ڕۆژى ئاڵاى کوردستاندا و بۆ ئەو مەبەستە دەوامیان راگرتووە ، تا خوێندکارە کوردەکان بەشداربن لە مەراسیمەکەدا، دەڵێت"لەکاتى ئاهەنگ‌گێرانى خوێندکارە کوردەکاندا ، ژمارەیەک خوێندکارى عەرەب بە نزیک زانکۆدا تێپەڕیون و ئاڵاى عێراقیان بەرز کردووەتەوە و تانە و تەشەریان لە خوێندکارە کوردەکان داوە، بۆیە شەڕە بەرد و دار دروستبووە".\nبەپێى زانیاریەکانى دەنگى ئەمریکا ، سەرجەم ئەو خوێندکارە عەرەبانەى لەگەڵ خوێندکارە کوردەکاندا بەشەڕ هاتوون لە بنەڕەتدا خەڵکى ناوچەکانى ناوەڕاست و باشورى عێراقن، بەڵام له زانکۆی که‌رکوک ده‌خوێنن.\nهەرچەندە زانیاریـیە نا فەرمیەکان ئاماژە بە کوژرانى خوێندکارێکى عەرەب دەکەن لەو شەڕەدا ، بەڵام دکتۆر عومەر ئیبراهیم راگرى فاکەڵتى وەرزش ئەو زانیاریانەى ڕەتکردەوە ، وتى"هیچ خوێندکارێک نەکوژراوە، بەڵام 30 خوێندکار لە هەردوولا برینداربوون".


پرسیار لە نهێنی کاردانەوەکان دەکات\nیاساناسێکی عێراقی سەرسوڕمانی خۆی لەکاردانەوەی لایەنە بیانییەکان و ناوخۆییەکان نیشاندا لەبارەی تیرۆرکردنی هیشام هاشمی، شرۆڤەکاری دیاری ئەمنیی عێراق ودەڵێت، خۆتۆ نە وەزیر و نە پاشا و نەبەرپرسێکی حکومی بووی بۆ ئەوەندە بە پەژارەن بۆت؟!.\nتاریق حەرب، یاساناسی دیاری عێراق لە هەژمارى فەرمی خۆی لە فەیسبوک دەربارەی تیرۆرکردنی هاشمی نوسیویەتی :"لەلاپەرەکانی مێژووی نوێی عێراقدا زۆر گەڕام هیچ کەسایەتییەکی ئەم وڵاتەم بەرچاو نەکەوت ئەوەندەی هیشام هاشمی لە کاتی گیانلەدەستدانى لە دەرەوە و ناوخۆی وڵاتدا بە پەژارە بن بۆی".\nئاماژەی بەوەش کرد : "چەندین سەرۆککۆمار، سەرۆکوەزیران، سەرۆکی پەرلەمان لە مێژووی نویی عێراقدا کوژراون یان خۆیان کوشتووە یاخود کۆچی دواییانکردووە، بەڵام هیچ کات نەتەوەیەکگرتووەکان، کۆمکاری عەرەبی، یەکێتی ئەوروپا کە گەورەترین ڕێکخراوی جیهانین ئەوەندە بەداخ نەبوون بۆی و ئەمریکا، بەریتانیا و فەرەنساش کە گەورەترین وڵاتانی جیهانن بە هەمان شێوە".\nحەرب، لە بەشێکی دیکەی نوسینەکەیدا باسی لە کۆچی دوایی سەرکردەکانی عێراقی کردووە کە بەراورد بە کوشتنەکەی هاشمی ئەوەندە کاردانەوەى دەرەکی و ناوخۆیی لێنەکەوتووەتەوە و رونیکردەوە :"کاتێک سێ پادشاکانی عێراق کۆچی دواییانکرد، عەبدولموحسین سەعدون، سەرۆکوەزیرانی عێراق خۆی کوشت، عەبدولکەریم قاسم، عەبدولسەلام عارف، جەلال تاڵەبانی چەند کەسایەتیەکی دیکەى ئەم وڵاتە گیانیان لەدەستدا ئەوەندە کاردانەوە وهاوخەمی دەرەکی و ناوخۆیی لێنەکەوتەوە".\nحەرب جەختدەکاتەوە :"لە ناوخۆی عێراقیش مردنەکەى کاردانەوەی زۆری بەدوای خوێدا هێنا نهێنییەکەى نازانم چییە، تۆهیچ پۆستێکی حکومی و ئاینیی و کۆمەڵایەتییت نەبووە".\nلەکۆتایی بڵاوکراوەکەیدا تاریق حەرب ئاماژە بەوە دەکات :"کەسانی پایە بەرزلە دەرەوە ولە ناوخۆی عێراقیشدا بەپەژارە و هاوخەمن بۆ تۆ، ئایا تیرۆکردنەکەی تۆ تیرۆری تیرۆرکردنی کرد لە وڵاتەکەمان؟، ئاواتەخوازین تیرۆرکردنەکەی تۆ دوا تیرۆربێت لەعێراق، تیرۆرکردنەکەی تۆ ببێت بە مایەی تیرۆرکردنی ئەو کەسانەی کە تۆ وعێراقی پایە بەرزیان تیرۆرکرد".\nلیژنەى لێکۆڵینەوە: هاوسەری سێوان قادر تاوانبارە\n2020.07.22 - 12:22


پێن’ی کورد داوای زانینی دۆخی قارەمان شوکری دەکات – کوردی – RojNews.News\nڕەواندز، چالاكوانانی سیاسی ئیدانەی ڕەشبگیریی دژی هەدەپە دەكەن\nپێن’ی کورد داوای زانینی دۆخی قارەمان شوکری دەکات\n11/07/2020 - 10:49:22 am\nلۆگۆی پێنی کورد\nدوێنێ کۆمیتەی بەڕێوبەریی گشتی ناوەندی “پێن”ی کورد، لەسەر ڕۆژنامەنووس قارەمان شوکری ڕاگەیاندراوێکی بڵاوکردەوە و داوای کردووە، دەسەڵاتی سیاسیی و داوەری هەرێمی کوردستان بەپێی دەستوور و یاسا بجوڵێنەوە و لە زووترین کاتدا ڕای گشتی لەسەر دۆخی ئەو ڕۆژنامەنووسە ئاگادار بکەنەوە.\nپێن ڕایگەیاندووە، لە ڕۆژی ٢٧ی مانگی ڕابردووـدا، قارەمان شوکری زەینەدین، کە ڕۆژنامەنووسێکی سەربەخۆیە، بەبێ ڕوونکردنەوەی هیچ هۆکارێک و هەبوونی بڕیاری دادگا، لە ماڵی خۆی لە شیلادزێ لەلایەن هێزەکانی ئاسایشەوە دەستگیرکراوە.\nلە بەیاننامەکەدا ئاماژە بەوە کراوە: بەپێی قسەی یەکێک لە ئەندامانی خانەوادەکەی، چەندە سەردانیشیان کردووە هیچ زانیارییەکیان لەسەر دۆخ و هۆکاری دەستگیرکردنی قارەمان، پێیان نەدراوە و ڕێگە نادرێت خانەوادە و پارێزەرەکەی بیبینن.\nهەروەها هاتووە:”وەک ناوەندی پێن’ی کورد، بە ئەرکی خۆمان دەزانین بە هەر شێوەیەک پشتیوانی لە ئازادیی ڕادەربڕین بکەین و داوا لە دەسەڵاتی سیاسیی و داوەری هەرێمی کوردستان دەکەین، کە بەپێی دەستوور و یاسا بجوڵێنەوە و لە زووترین کاتدا ڕای گشتی لەسەر دۆخی قارەمان شوکری ئاگادار بکەنەوە و ئەگەر تاوانێکی نەکردووە بەبێ شەرت و مەرج دەستوبرد سەربەستی بکەن”.\nسوپای عێراق قۆناغی چواری ئۆپەراسیۆنی دژ بە داعش دەستپێکرد\nبرادۆست بۆردوومان کرا\nھەفتەی داھاتوو سەرۆکی حکومەت دەچێتە پەرلەمان\nعێراق ١٥٠ مێگاوات کارەبا لە ئوردن دەکڕێت\nیوسرا ڕەجەب: لە بەغدا شەڕدەکەین بۆ گێڕانەوەی مافەکانی خەڵکی هەرێم\nشەڕ لەنێوان ئاسایش و چەتەکانی داعشدا ڕوویدا\nژمارەیەک چەتەی داعش کەوتنە بۆسەیەکی هێزەکانی ئاسایش'ـەوە و شەڕوپێکدادان ڕوویدا، لەئەنجامدا دوو چەتەی داعش کوژران و دوو ئەندامی ئاسایش'یش برینداربوون....\nڕاپۆرتە رۆژنامەوانییەکان ئاشکرایانکرد، هەزاران چەتەی دەوڵەتی تورک براونەتە ئازەربەیجان بۆ دژایەتی ئەرمینیا لە شەڕی ئەرتەساخدا. شەڕ و پێکدادان لەسەر هەرێمی...\nنیکۆڵ باشینیان سەرۆک وەزیرانی ئەرمینیا داوا لە کۆمەڵگەی نێوەدەوڵەی دەکات بەر بە تورکیا بگرن کە دەستوەردان نەکات لەو شەڕو ئاڵۆزیانەی...


گەریلا تی ڤی نوێترین ڤیدیۆی چالاكی گەریلاكانی هەپەگەی بڵاوكردەوە - تۆڕی میدیایی خەڵک\nگەریلا تی ڤی نوێترین ڤیدیۆی چالاكی گەریلاكانی هەپەگە و یەژاستاری لە هەرێمی ئاڤاشین بڵاوكردەوە ، كە تێدا چوار سەربازی سوپای توركیا كوژران.\nناوەندی ڕاگەیاندنی هەپەگە پێشتر لە ڕاگەیەنراوێكدا بڵاویكردەوە، كە ڕۆژی ٢٦ی ئەم مانگە كاتژمێر 9:30 خولەكی بەیانی، هێزەكانیان لەدژی سوپا، كە هەوڵیاندا دزە بكەنە سەر گردی پرامیت لە هەرێمی ئاڤاشین، چالاكییان ئەنجامدا.\nباس لەوەشكرا ، كە گەریلا چوونە ناو مۆڵگەی سوپا و تاروماریان كردن و لە ماوەیەكی كورتدا ئەو مۆڵگانەیان كۆنترۆڵكرد و چوونە سەر تەرمی سەربازەكان و دەستیان بەسەر، چەكێكی MPT-55، بۆمبهاوێژێك، BKCـیەك، ڕۆكێتێكی B-7، دووربینێكی تەرماڵ، دوو دووربینی چەك و بێ تەلێك-دا گرت، لەم چالەكییەدا چوار داگیركەر سزادران.\nگەریلا تی ڤی\n14 شوبات 2021 7.03 pm\nخەڵك- هێزەكانی پاراستنی گەل ڕایدەگەیەنێت، سوپای توركیا لە گارە شكستیهێناوە و كشاوەتەوە، دەشڵێت: “ئەوانەی بۆ…


گیتار و ژەینارە بلیمەتەكانی 2010-06-26\nنووسینی- مازن مەنسور\nئا- ئاكۆ عەبدوڵڵا:\nگیتار یەك لە ئامێرە موسیقییە هەرە كۆنەكانە، ناوی لەشارستانییە دێرینەكان هاتووە. ساڵی 1918 لە كاتی گەڕان بە دوای شوێنەوارە مێژووییەكانی ناوەڕاستی ئێراق لە گۆڕی شاژنێكی شارۆچكەی ئوری سۆمەری تاتە قوڕێكیان دۆزیەوە كە تێیدا كۆمەڵە ژەنیارێك لەگەڵ گیتارێك دەبینرێت. ئەمە و ئامێرێكی هاوشێوەش دۆزرایەوە كە 30 ژێی لە زێڕ دروستكراوی هەبوو، بۆ زیاتر لە 4700 ساڵ پێش ئێستا دەگەڕێتەوە كە بە قیسارەی سۆمەری دەناسرێت و لە مۆزەخانەی بەریتانی شاری لەندەن دانراوە. بە پێی سەرچاوە مێژووییەكان، مێژووی گیتار بۆ ساڵی 1800 پێش زایین دەگەڕێتەوە، كە لە هەندێك وێنە ژەنیاران دەبینرێت، ئامێرێكی وەهایان لە دەستە هاوشێوەی ئامێری گیتار بێت كە سێ ژێی هەیە. یەكەم ئامێری گیتاری ئاسایش لە سەدەی شانزدەهەم لە ئەوروپا دروستكرا كە پێدەگوتراو lavigvela و پێنج ژێی هەبوو. دواتر جۆرێكی دیكە بەناوی tuth بەرهەم هێنرا. لە سەدەی هەڤدەهەمیش چینی خانەدان و ئارستۆكراتەكان لە ئەوروپا بایەخی زۆریان بەو ئامێرە جوانەدا، تا دەهات ژمارەی ژەنیارانیشی بەرەو زیادی دەچوون تەنانەت خودی لویسی چواردەهەمی پادشای فەڕەنسی رووی لە ژەنینی ئەم ئامێرە كرد و لەكاتی بەرگوێ كەوتنی دەنگە ناسكەكەشی چێژی زۆری دەچێژت. لەو سەردەمەشدا وڵاتی ئیتاڵیا بۆ بە سەنتەری گیتار كە زۆر ژەنیار و نووسەری مۆسیقای ئەم ئامێرەی لێ بە دیار كەوت. هەروەك چۆن ناودارانی وەك (رۆبەرت دی فایس) لە فەڕەنسا و (گاسبارسانز) لە ئیسپانیا ناوبانگیان دەكرد. لە سەدەی هەژدەمیشی وڵاتی ئەڵمانیا بۆ ئەوەی ببێت بە وڵاتی گیتار كەوتە ركەبەری وڵاتی ئیتاڵیا. دوای شۆڕشە جەماوەرییەكەش ئامێری گیتار زۆر بە فراوانی لە وڵاتی فەڕەنسا بڵاو بۆوە، وەهای لێهات لەلایەن زۆرینەی گەل گوێی لێ بگیرێت و بژەنرێت، پاش ئەوەی كە پێشتر تەنیا تایبەت بوو بە خانەوادەكان.\nلەسەدەی نۆزدەهەمیش ئامێری گیتار لە سەرتاسەری جیهان بڵاوبوونەوەی گەورەی بەخۆوە بینی، دوای ئەوەی ژمارەی ژێیەكانی كرایە 6 دانە. لەوە ژەنیارانە كە ناوبانگی زۆریشیان لە ژەنینی ئەم ئامێرە بەدەست هێنا ئەمانە: (فیرناندۆ سورز 1778 – 1829) ی ئیسپانی كە گیتاری كلاسیكی بەرەو هەڵكشان برد و هێنایە رێز ئامێرەكانی دیكەی مۆسیقا. بەجۆرێك كە ئەم موسیقاكارە نازناوی بێتهۆڤنی گیتاری پێ بەخشرا. هەروەها موسیقاكاران (فیرناندۆ كارۆلی 1770 – 1841)، (مایتۆ كاركاسی 1792 – 1852) ، (ماورۆ جۆلیانی 1780 – 1840) لە وڵاتی ئیتاڵیا ئاستی ئەم ئامێرەیان گەلێك بەرەو پێش بردن هەر هەمووشیان میتۆد و پڕۆگرامی فێركردن و چوونە ناو سیحری ئەم ئامێرەیان نووسیبوو. (ناپلیۆن كوستی 1806 – 1882) ی فەڕەنسیش تا دەستی راستی دووچاری ئیفلیجی دەبێت ئەم ئامێرە دەژەنێت، جگە لەوەی 50 كار بۆ سۆلۆی گیتار ئامادە دەكات، میتۆدی فێر بوونی ئەم ئامێرەش دەنووسێ و مۆسیقای بارۆكی نووسرا بە ستایلێكی نوێ و لە قالبێكی وەها زیندوو دەكاتەوە كە بۆ گیتار بگونجێن. هەر لە وڵاتی ئیسپانیا ژەنیارانی بەناوبانگی وەك (دینیو ئاگوادۆ) و (فرانشیسكۆ تاریگا) بەدیار كەوتن. ئاگرادۆ ساڵی 1784 میتۆدێكی تایبەت بۆ فێركردنی ئامێری گیتار داڕێژت. تاریگاش سەربوردەی لەگەڵ گیتار زۆر بوو.\nلە سەدەی بیستەمیش بەهۆی ئەو پێشكەوتنەی كە هۆیەكانی راگەیاندنی بینراو بیسترا و بە خۆیەوە بینی لەلایەن، لەلایەكی دیكەش ئەو ئازادیەی كە بۆ هاتوچۆ كردنی ژەنیاران لە وڵاتێك بۆ وڵاتێكی دیكە و سازكردنی كۆنسێرتی موسیقای گیتارییان لە ناوچەی جۆراوجۆر، هەروەها بەهۆی ئەو گەشەكردنە و تەكنیكە پێشكەوتووەی كە لەسەردەستی موسیقاكاران ئەنجامدرا، لە سەرتاسەری جیهان خواست لەسەر گیتار بەرز بۆوە. هاوكات ژەنیاری وەها بەناوبانگ بەدیاركەوت كە ڕۆڵی كاریگەر لە بڵاوبوونەوەی گیتار بگێڕن. لەوانە ئەندرێ سیجۆفیا 1892 – 1987 كەلە بە جیهان بوونی گیتار شوێنی دیارە. ئەم مۆسیقاكارە هەر لە تەمەنی گەنجیدا ئامانجی ئەوە بوو ئامێی گیتار لە هەموو پەیمانگە مۆسیقییەكانی سەرتاسەری جیهان بخوێنرێت و بژەنرێت. یەك لە كارە گرنگەكانیشی بە نۆتە كردن بۆ ئامێری گیتاری ئەو كارە مۆسیقیانە بوو كە پێشتر بۆ ئامێری كەمانجە نووسرا بوون، لەوانە كارەكانی (باخ)، (ئارسیۆیبینری) ئیسپانیش هەوڵی گەورەی بۆ گەشەپێدانی گیتاردا، جۆرێكی نوێشی داهێنا كە 10 ژێی هەبێت. ئاسك رۆبەرتی ئەرژەنتینیش چەندان خەڵاتی جیهانی بۆ ژەنینی گیتار بەدەست هێنا، لەوانە خەڵاتی رادیۆی فەڕەنسا لە 1975، خەڵاتی گلادیۆرتی بەرازیل لە 1975 خەڵاتی كاركاس لە فەنزویلا ساڵی 1976.\nهەرچی (باكووری لوسیا)ی لە دایكبووی ساڵی 1947 یشە، ئەویش لەسەر ئاستی جیهان بە چالاكترین ژەنیار و تەكنیككار بۆ ئەم ئامێرە لە جیهان دادەنرێت. (مانویل گرنادۆس)ی پرۆفیسۆریش پێشەنگێكی دیكەیە كە چەندان نووسراوی لەسەر زانستی گیتاری كلاسیكی هەیە و ئێستاش لە كۆنسرفتواری بەرشلۆنە پرۆفیسۆرە.


کؤردی پدیا - 00-03-1920\n📅 00-03-1920 ℹ | ڕزگ(دەسە): تاریخ ؤ پێش هەتێەل | زبان مقاله: 🏳 کوردیی ناوەڕاست\n 📕 | 🏳 کوردیی ناوەڕاست | کریس کۆچیرا - مێژووی کورد له سه‌ده‌ی 19 و 20 دا - وه‌رگێڕانی محه‌مه‌دی ره‌یانی - چاپی یه‌که‌م - چاپخانه‌ی کارون - تاران - 1369ی هه‌تاوی. لاپەڕە: 71\n 📕 | 🇸🇦 عربي | الدکتور عبدالستار طاهر شریف - الجمعیات و المنÙمات و الاحزاب الکردیه فی نصف قرن 1908 - 1958 - الطبعة الاولی - شرکه المعرفه لـلنشر و التوزیع - بغداد 1989. صفحة: 43\n👁 اێ بەخشە 4,833 گل سئرکریائە(دێینە)\nشؤمارە مەقاڵەل 380,334\n🗄 بنچەکەل(سەرکەنی=سرچشمە) 18,845\n| زمان دؤرسکردن وەڵگە(پەڕە): 1.25 ثانیه(اێس)


چارەسەری کاتی تەنها بۆ یەکجار کێ دەگرێتەوە؟ ·\nDu er her: Forside > چارەسەری کاتی تەنها بۆ یەکجار کێ دەگرێتەوە؟\nچارەسەری کاتی تەنها بۆ یەکجار کێ دەگرێتەوە؟\nگەلێ لە پەنابەران ئەو پرسیارەیان هەیە کە ئایا چارەسەری کاتی تەنها بۆ یەکجار بۆ ئەو منداڵانەی کە لەگەڵ خێزانەکانیاندا ماوەیەکی زۆرە لێرەن چ مانایەکی دەبێت. لەبەرئەوە ئێمە لیرەدا ڕوونکردنەوەیەکی کورت دەخەینە بەرچاو .\nچارەسەری کاتی تەنها بۆ یەکجار لە بەرواری ١/٧/٢٠١٤ دا خرایە بواری جێبەجێکردنەوە. ئەم ڕێکخستنە ئەو خێزانە منداڵدارانە دەگریتەوە کە لە مانگی نۆی ساڵی پارەوە بۆ ماوەی سێ ساڵ یان زیاتر لە نەرویج ژیاون بەبێ مۆڵەتی مانەوە ( ئیقامە). ( ENU) کۆمیتەی راگەیشتن بە سکاڵای بیانیان بە ویستی خۆی بەو دوسێیانەدا ناچێتەوە ـ بۆیە پێویستە داواکارییەکی نوێ بنێردرێت بۆ سەرلەنوێ چارەسەرکردنی معامەلەکان. ئەو خێزانە منداڵدارانەی کە لە ئێستادا دوسێکەیان ( موعامەلەکەیان) لەلای ENU ـ یە، یان کە داخوازینامەی گۆڕینی بڕیاریان ڕەوانەی ENU کردوە، موعامەلەکانیان بەگوێرەی ئەو یاسایا نوێیانە چارەسەردەکرێت. ئەو خێزانانە دەتوانن پەیوەندی بە SAON ـ ەوە بگرن هەتا لەبارەی هەڵسەنگاندنی بڕیاری چارەسەری کاتی تەنها بۆ یەکجار لەو بارودۆخەی ئەوانی تێدان ئێستا گرینگە یان نا، یارمەتی وەربگرن.\nبزانە SAON چ زانیارییەكی پێویستە بۆ ئەوەی موعامەلەی ئەومنداڵانەی کە بۆ ماوەیەکی زۆر لیرە ماونەتەوە هەڵسەنگێنێ.\nبە ئیزافەی یاسای چارەسەری کاتی بۆ یەکجار، یاسای ئاسایی هەیە لەبارەی ئەوەوەی کە منداڵ دەتوانێ مۆڵەتی مانەوە ( ئیقامە) وەربگرێت بە هۆکاری بوونی پەیوەندی توندوتۆڵ بە وڵاتی نەرویجەوە. لێرەدا لەو خێزانە داوادەکرێت کە بەلایەنی کەمەوە بۆ ماوەی چوار ساڵ و نیو لە نەرویج مابێتەوە و بەلایەنی کەمیشەوە ئەو منداڵانە لە ساڵێك کەمتر نە چووبنە قوتابخانە. حکومەت پێشنیاری گۆڕانکاری کردووە لە یاسای جێگرکراو بۆ ئەو مندالانەی کە ماوەیەکی زۆرە لێرەن، لەبەر ئەوە دەشێ لە ماوەی ئەم پایزەدا یاسای نوێ لەو بارەیەوە دەربچێ. NOAS بە خۆشحاڵییەوە دەخوازێ پەیوەندی لەگەڵ ئەو خێزانە منداڵدارانەدا هەبێ کە بۆ ماوەی چوار ساڵ یان زیاترە لە نەرویج ـ ن.\nلێرەدا ڕاوبۆچوونی SAON دەربارەی ئەو پێشنیارانەی کە بۆ گۆڕینی یاسای جێگیرـ کراون، بخوێنەرەوە.\nبڕیاری چارەسەری کاتی تەنها بۆ یەکجار چی دەڵێت؟\nچارەسەری کاتی بۆ یەکجار مۆلەتی مانەوە بەو خێزانە منداڵدارانە دەبەخشێ کە بۆ ماوەیەکی زۆرە لێرەن و هەموو مەرجەداواکراوەکانی ئەو یاسا نوییەیان تێدایە. هەروەها دایك و باوکی منداڵەکە و خوشکوبرای ژێرتەمەنی ١٨ ساڵانیشیان وەک یاسای سەرەکی بەگوێرەی بڕیاری نوێ مۆڵەتی مانەوەیان پێدەدرێت.\nئەو خێزانانە پیویستە ئەم مەرجانەی لای خوارەویان تێدابێت:\n١) ئەو خێزانە دەبێ داوای پەنابەرێتیانکردبێ و داواکەیان ڕەتکرابێتەوە. منداڵەکانیش پێویستە لەماوەی دەرچونی بڕیارەکەدا هیچ ئیقامەیەکی قانونیان نەبووبێت.\n٢) خێزانەکە بۆ ماوەی سێ ساڵ زیاتر بێ لە نەرویج ـ بن. چارەسەری کاتی تەنها بۆ یەکجار ئەو منداڵ و خێزانانە دەگرێتەوە کە لە بەرواری ٣٠/٩/٢٠١٣ بۆ زیاتر لە سێ ساڵ لە نەرویج ماونەتەوە. هەروەها لێان داوادەکرێت کە بەبەردەوامی هەتا ئێستاش هەر لەنەرویج ژیابن.\n٣) ئەو خێزانانە لە وڵاتانیکەوە هاتبن کە نەرویج پەیمانی گێڕانەوەی پەنابەرانی لەگەڵیان هەبێت. ئەوەش ئەم وڵاتانە دەگریتەوە ( بەرواری جیبەجیکردنی بڕیار لەکەوانەدا نووسراوە):\nئەفغانستان ( ١٠/٨/٢٠٠٥)\nبۆسنیا ( ٢٥/١١/٢٠٠٧)\nئێستلاند ( ١١/٥/١٩٩٧)\nئێسیوپیا ( ٢٦/١/٢٠١٢)\nکاساغستان ( هەتا ئیستا ١/٣/٢٠١٤ نەخراوەتە بوواری جێبەجێکردنەوە)\nکۆسۆڤۆ ( ١/١/٢٠١١)\nکرواتسیا ( ٣٠/٧/٢٠٠٥)\nلیتەوانیا ( ١٥/١/١٩٩٣)\nمەکەدۆنیا ( ٢١/٦/٢٠٠٧)\nمۆڵدۆڤا ( ٩/٨/٢٠٠٦)\nمۆنتینێگرۆ ( ١٦/١٢/٢٠٠٩)\nڕۆمانیا ( ٢٤/٧/٢٠٠٣)\nسێربیا ( ١/٦/٢٠١٠)\nسویسرا ( ٢٢/٩/٢٠٠٥)\nسوید ( ١٨/١٢/٢٠٠٣)\nتەنزانیا ( ٥/٤/٢٠١١)\nچیکیا ( ١/١/١٩٩٣)\nئۆکرانیا ( ١/٩/٢٠١١)\n( بۆ چاوگێرانێکی چڕوپڕتر بەم باسەدا سەیری ئیرە بکە:\nJustis- og beredskapsdepartementets liste over tilbaketakelsesavtaler med dato for ikrafttredelse\n٤) ئەو خێزانە دەبیت داوای پەنابەریتی کردبێت، یان ئەو منداڵە لە دایکبووبێت، پێش دەرچوونی بەرواری جێبەجێکردنی ڕیکەوتنامەی گەڕاندنەوەی پەنابەران لە نێوان نەرویج و ئەو وڵاتەدا. ( واتە پێش ئەو بەروارەی کە لە لیستەکەدا خراوەتە نێو قەوسەوە). ئەو بڕیارە ئەو مندالانە ناگریتەوە کە دوای بەرواری جێبەجیکردنی ڕێکەوتننامەکە لە دایکبوون، ئەگەر چی ئەو خێزانەش پێش خستنە بواری جێبەجێکردنی ڕێکەتننامەی گەڕاندنەوەی پەنابەران داوای پەنابەرێتیان کردبێت.\nبۆ نموونە: ڕێکەوتن بۆ گەڕاندنەوەی پەنابەران لەگەڵ عێراق لە بەرواری ١٠/٥/٢٠٠٩ دا خراوەتە بوواری جێبەجیکردنەوە. ئەوە مانای ئەوەیە کە ئەو عێراقیانەی پێش ئەو بەروارە داوای پەنابەرێتیانکردووە لە نەرویج ئەو بڕیارە دەیانگرێتەوە، بەڵام ئەوانەی دوای ئەو بەروارە یان منداڵێك دوای ئەو بەروارە لەدایکبووبێت ئەو بڕیارە نا یگرێتەوە. بۆ ئەفغانیەکان ڕیکەوتننامەکە لەبەرواری ١٠/٨/٢٠٠٥ دایە. ئەو ئەفغانیانەی کە داوای پەنابەرێتیانکرد بوو لە نەرویج پێش ئەو بەروارە، بڕیارەکە دەیانگریتەوە، بەڵام ئەوانە نا گرێتەوە کە دوای ئەو بەروارە، یان ئەو منداڵانەی دوای ئەو بەروارە لە دایکبوون.\nبۆ ئەو مندالانەی کە دایک و باوکیان خەڵکی دوو وڵاتی جیاوازن، ئەوەندە بەسە کە نەرویج لەگەڵ وڵاتێکی یەکێك لە دایك و باوکەکە ڕێکەوتننامەی گەڕاندنەوەی پەنابەرانی هەبێت.\n٥) ئەو خێزانە دەبێت لەگەڵ دەسەڵاتداران هاوکاریبکات دەربارەی بەڵگەنامەو/ خستنەرووی ناسنامەی راستەقینەی خۆی. منداڵ دەتوانێ ئیقامە وەربگرێت ئەگەر چی دایك و باوکی زووتر هاوکاریشیان لەگەڵ دەسەڵاتداران نەکردبێت و، زانیاری ناڕاستیان دابێ یان بەڵگەنامەی نادروستیان دابێ بە دەسەڵاتداران، ئەگەر ئیستا ئەو منداڵانە هاوکاری بکەن لەگەڵ دەسەڵاتداران بە ڕوونکردنەوەی باری ڕاست و دروستی ناسنامەی خۆیان. داخوازییەکە بەوە جێبەجێدەبێت ئەگەر دایك و باوک یان منداڵانی ژێر هەژدە ساڵ خۆیان هاوکاری جێگرکردنی ناسنامەی خۆیان بکەن. ئەوەش لە ڕێگەی پەیوەندیکردنی ئەو کەسانە بە دەسەڵاتدارانی وڵاتەکەی خۆیانەوە ، یاخو چوونیان بۆ سەفارەتخانەی وڵاتەکەیان بۆ بەدەست هێنانی بەڵگەنامە، یان خستنەبەردەمی ئەو بەڵگەنامە و زانیاریانەی کە کاتی خۆی زوو پیشان نەدەرابوون و نە وترابوون یان بە ڕێگەگەلی تر ئەو کەسە هاریکاری بکات بۆ دروستاندنی ناسنامەی خۆی.\nچەند کەس ( مۆڵەتی مانەوە) ئیقامە وەردەگرێ؟\nIDU پێشتر حیسابی ئەوەیکردووە کە دوای ئەو یاسا نوێیە کەمتر لە ١٧٠ منداڵ لەگەڵ دایك و باوکیاندا مۆڵەتی مانەوە وەردەگرن.\nSAON لەو بارەیەوە بۆ چوونی چییە؟\nSAON پێیوانییە کە بڕیاری چارەسەری کاتی تەنها بۆ جارێك هێندە باشبێت. ئێمە بە چاوی ڕەخنەوە دەڕوانیینە داواکراوەکانی نێو ڕێکەوتننامەی گەڕاندنەوەی پەنابەران، کە لەسەر ئەو بنەمایە پێکهاتووە کە ئەو خێزانانە لە چ وڵاتیکەوە هاتوون، ئەوەش کارێگەری گەورەتری هەیە لە چاوماوەی ژیانکردنی مندالەکە لە نەرویج و پەیوەندی منداڵەکە بە نەرویجەوە. ڕێکەوتننامەکە منداڵانی وڵاتی ئێران و سۆماڵیا ناگرێتەوە، بۆیە بەگوێرەی ئەو یاسا نوێیە منداڵانی ئەو دوو وڵاتە مافی مانەوەیان پێنادرێت ـ ئەگەرچی بۆ ماوەیەکی زیاتریش لە نرویج ژیابن لە چاو زۆربەی ئەو منداڵانەی کە ئیقامە وەردەگرن بە گوێرەی ئەو بڕیارە وەختییە. لەهەمانکاتدا NOAS بەچاوی ڕەخنەوە لە شێوەی داڕشتنی مەرجەکانی داخوازی هاوکاریکردن لە پێناوی یەکلایکردنەوەی ناسنامە دەڕوانێت. ئێمە لەوە دەترسین کە ئەو مەرجە زۆر سەختگیرانە لێکدانەوەی بۆ بکرێت، بە جۆرێك کە زۆربەی ئەو خێزانانەی کە باقی مەرجەکانی یاساکەیان تێدا ئامادەیە، ڕەتبکرێنەوە لەبەر ئەوەی وا تەماشاناکرێن کە هەستابن بە کاری پێویست بۆ ڕونکردنەوە و یەکلایکردنەوەی ناسنامەی خۆیان و منداڵەکانیان.\nزانیاری زیاتر لەم بارەیەوە بخوینەرەوە:\nلێرەدا دەربارەی بۆچوونی SAON لەبارەی بڕیاری چارەسەری کاتی تەنها بۆ جارێك بخوێنەرەوە:\nخودی بڕیاری چارەسەری کاتی تەنها بۆ جارێك لێرەدا بخوێنەرەوە:\nلێرەدا زیاتر دەربارەی ڕاوبۆچوونی SAON بەرامبەر ڕێکەوتننامە ڕامیارییەکەی بڕیاری چارەسەری کاتی تەنها بۆ جاریك بخوێنەرەوە:\nڕێکەوتننامەی نێوان پارتەکانی نێو حکومەتی هاوبەش H وprF و حیزبە یارمەتی دەرەکانیان V و FrK لێرەدا بخوینەرەوە:\nhttp://www.hoyre.no/filestore/filer/Politikkdokumenter/ Samarbeidsavtale.pdf (سەیری خاڵی B وC لە هاوپێچەکەدا، بکە)